Diari Oficial de la Generalitat Valenciana


Sumari del DOGV 7489, del 20-03-2015 (2015/2339)

RESOLUCIÓ de 18 de febrer de 2015, de la Subdirecció General de Relacions Laborals de la Direcció General de Treball, per la qual es disposa el registre i la publicació del text del conveni col·lectiu del grup d'empreses Hospitales NISA a la Comunitat Valenciana (Codi 43869453843249).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7489

Data del DOGV
:   20-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2339


Data del document
:   18-02-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 18 de febrer de 2015, de la Subdirecció General de Relacions Laborals de la Direcció General de Treball, per la qual es disposa el registre i la publicació del text del conveni col·lectiu del grup d'empreses Hospitales NISA a la Comunitat Valenciana (Codi 43140037673240). [2015/2339]  
Vist el text del conveni col·lectiu del grup d'empreses Hospitales NISA a la Comunitat Valenciana, subscrit, de la part empresarial, per representants de les empreses, i de la part dels treballadors, pels sindicats UGT, CSIF i Grup de Treballadors RDJ, i de conformitat amb el que disposa l'art. 90, apartats 2 i 3, del Reial Decret Legislatiu 1/1995, de 24 de març, text refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar la inscripció del conveni en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text del conveni.  
  
Segon  
Disposar que es publique en el Diari Oficial de la Comunitat Valenciana.  
  
València, 18 de febrer de 2015.- El subdirector General de Relacions Laborals: Reyes Maximiliano Coronado Coronado.  
  
  
Conveni d'Empresa.  
 Hospitals Nisa Comunitat Valenciana  
  
  
CAPÍTOL I  
  
Article 1. Àmbit territorial i funcional  
El present conveni col·lectiu regula les relacions laborals i la relació d'estos amb la societat a què pertanguen dels treballadors i les treballadores de les distintes societats que formen part d'Hospitals Nisa i que es localitzen dins de la Comunitat Valenciana  
Serà aplicable per a tota la Comunitat Valenciana.  
  
Article 2. Àmbit personal  
El present conveni serà aplicable a tots els treballadors/es per compte d'altri, fixos, interins, eventuals i contractats a temps parcial.  
  
  
Article 3. Àmbit temporal  
El present conveni tindrà una vigència de tres anys, des de l'1 de gener de 2013 al 31 de desembre de 2015, s'haurà de publicar en el butlletí oficial que corresponga, i els seus efectes salarials i assistencials de qualsevol classe es retrotrauran a l'1 de gener de 2013 excepte menció expressa en contra.  
  
Article 4. Parts firmants i eficàcia  
El present conveni col·lectiu té naturalesa normativa i eficàcia general, d'acord amb el que disposa el títol III de l'Estatut dels Treballadors, les parts firmants són l'empresa i la representació unitària-majoritària dels seus treballadors i treballadores.  
A partir de la seua entrada en vigor, les matèries previstes en este conveni queden regulades íntegrament i exclusivament d'acord amb els termes ací estipulats, d'acord amb la legislació vigent, respectant-se en tot cas les condicions més beneficioses pactades individualment i els acords entre el comité d'empresa i la direcció de cada un dels hospitals Nisa, tant amb anterioritat a la firma del present conveni com amb posterioritat  
  
Article 5. Vinculació en la seua totalitat  
Les condicions pactades en este conveni constituïxen un tot orgànic i indivisible i, als efectes de la seua aplicació i interpretació, hauran de ser considerades globalment i conjuntament, tenint en compte els acords individuals i col·lectius pactats amb anterioritat i posterioritat al present conveni, sempre que no siguen contraris a la legislació vigent o al que preveu el present conveni col·lectiu  
  
Article 6. Denúncia i pròrroga  
Qualsevol de les parts a què els siga aplicable el present conveni, podrà denunciar-lo amb una antelació mínima de 30 dies abans del seu venciment.  
En cas de no produir-se la mencionada denúncia, s'entendrà que el conveni d'Hospitals Nisa per a la Comunitat Valenciana es prorroga automàticament d'any en any, per tàcita reconducció.  
Si es denuncia, des de l'inici de les negociacions les parts acordaran un calendari de reunions. Mentres s'estiga negociant la renovació del conveni col·lectiu d'Hospitals Nisa de la Comunitat Valenciana es podran adoptar acords parcials per a la modificació d'algun o alguns dels seus continguts.  
Amb independència del temps transcorregut en la negociació del conveni, i transcorregut 24 mesos des de la denúncia sense que s'aconseguisca arribar a acord per a un nou conveni o dictat un laude arbitral, s'aplicarà el conveni col·lectiu de la província si n'hi ha o el d'àmbit superior que siga aplicable, tal com indica la legislació vigent.  
  
  
Article 7. Preeminència  
L'entrada en vigor d'este conveni col·lectiu implica, en termes generals, la substitució de les condicions vigents fins a hui.  
En tot cas es respectaran les condicions més beneficioses, i es mantindran «ad personam» aquelles que individualment o col·lectivament milloren un treballador.  
Les condicions establides en el present conveni, seran obligatòries i mínimes, i no podran pactar-se a títol individual condicions inferiors a les previstes en este.  
  
  
CAPÍTOL II  
  
Article 8. Organització del treball  
L'organització del treball dins de les normes contingudes en el present conveni i d'acord amb el que preveu l'article 20 de l'Estatut dels Treballadors, és facultat de la direcció de l'empresa amb les limitacions establides en les lleis.  
L'organització del treball té com a fi la consecució d'uns nivells òptims de qualitat i de condicions de treball en les empreses d'Hospitals Nisa.  
  
  
CAPÍTOL III  
Classificació professional. Criteris generals  
  
Article 9. Classificació professional. Criteris generals. Annex I  
El personal es classifica en grups professionals en funció de la titulació requerida per a l'exercici de la prestació de servicis i/o de les aptituds professionals requerides per a este. Dins de cada grup professional podran establir-se distints nivells retributius, en funció dels distints graus de titulació, o de la complexitat, experiència i capacitació requerida per a l'exercici de les funcions, als quals s'assignarà el corresponent salari base.  
El grup professional podrà incloure distintes tasques, funcions, especialitats professionals o responsabilitats assignades al treballador/a.  
L'estructura professional que s'establix té per objecte aconseguir una major simplicitat, funcionalitat i eficiència en l'organització dels recursos humans d'acord amb la normativa vigent.  
Per acord entre el treballador i l'empresari s'assignarà al treballador un grup professional i s'establirà com a contingut de la prestació laboral objecte del contracte de treball la realització de totes les funcions corresponents al grup professional assignat o només d'alguna d'elles.  
  
Quan s'acorde la polivalència funcional o la realització de funcions pròpies de més d'un grup, l'equiparació es realitzarà en virtut de les funcions que s'exercisquen durant major temps.  
  
Article 10. Plantilla de personal de neteja i manteniment  
El personal de neteja i manteniment que necessite l'empresa per a realitzar el treball d'esta serà considerat personal de plantilla.  
  
El manteniment o els servicis de neteja que requerisquen determinada especialització degut als equips i instal·lacions concretes que dispose cada un dels hospitals es podrà efectuar a través de personal extern  
  
  
CAPÍTOL IV  
Excedències  
  
Article 11. Excedència voluntària  
Els treballadors/es que acrediten almenys un any d'antiguitat en l'empresa, i sempre que si és el cas, hagen transcorregut més de 2 anys des del final de l'excedència anterior, tindran dret a sol·licitar una excedència voluntària per un termini no menor a quatre mesos i no major a cinc anys, prorrogables fins a la seua duració màxima, amb avís previ del treballador amb 30 dies naturals d'antelació a la data prevista per a la seua finalització inicial.  
L'excedència s'entendrà concedida sense dret a cap retribució i l'esmentat període no computarà als efectes d'antiguitat. El treballador en excedència no tindrà dret a reserva del seu lloc de treball, tan sols un dret preferent al reingrés en cas de vacants iguals o semblants al seu grup professional que existisquen o puguen produir-se en l'empresa.  
  
L'excedència se sol·licitarà sempre per escrit, en què es farà constar la data d'inici i la seua duració, haurà de presentar-se amb una antelació de com a mínim 30 dies naturals a la data del seu inici, a no ser per causes degudament justificades d'urgent necessitat, i en este cas el termini serà de 5 dies d'antelació, i haurà de rebre contestació escrita per part de l'empresa en el termini de 15 o de 3 dies si es tracta d'un cas d'urgent necessitat.  
Reincorporació: El treballador/a només podrà sol·licitar la seua reincorporació, per escrit i amb una antelació mínima 30 dies al venciment de l'excedència sol·licitada, i l'empresa haurà de respondre en el termini de 10 dies comptat des del dia de la sol·licitud de la reincorporació. Si no sol·licita la reincorporació en el termini indicat s'entendrà de forma expressa que renúncia al seu dret i causarà baixa definitiva en l'empresa.  
  
Article 12. Excedència forçosa  
Es concedirà per:  
a) Designació o elecció per a un càrrec públic.  
b) Per a l'exercici de funcions sindicals. El treballador/a què haja sigut triat per a un càrrec sindical, d'àmbit comarcal o superior, podrà així mateix sol·licitar una excedència forçosa per tot el temps que dure l'exercici del càrrec representatiu.  
c) Compliment d'un deure públic. I en este cas l'empresa està facultada per a situar el treballador en situació d'excedència forçosa quan el compliment d'un deure inexcusable, de caràcter públic i personal, li impossibilite la prestació del treball en més del 20 % de les hores laborables en un període de 3 mesos.  
L'excedència forçosa donarà dret a la reserva del lloc de treball i al còmput als efectes d'antiguitat.  
Reincorporació: El treballador/a haurà de sol·licitar la seua reincorporació per escrit i amb una antelació mínima de 30 dies naturals comptats des del dia del cessament en la funció o dins del mes següent al cessament en càrrec públic. En cas contrari, s'entendrà de forma expressa que renúncia al seu dret i causarà baixa definitiva en l'empresa.  
  
Article 13. Excedència per atenció de fills  
El treballador/a tindrà dret a sol·licitar una excedència per a l'atenció d'un fill, tant ho siga per naturalesa com adoptiu, o en els supòsits d'acolliment, tant permanent com preadoptiu, encara que estos siguen provisionals.  
Esta excedència constituïx un dret individual d'homes i dones. No obstant això, si dos o més treballadors de la mateixa empresa generen este dret pel mateix subjecte causant, l'empresari podrà limitar el seu exercici simultani per raons justificades de funcionament de l'empresa.  
  
La duració d'esta excedència serà de 4 anys, i podrà ser de fins a 12 en cas de fills disminuïts físics o psíquics, comptats des de la data del naixement del fill o, si és el cas, de la resolució judicial o administrativa en cas d'adopció o acolliment.  
La necessitat d'atendre un nou fill dóna dret a un nou període d'excedència, i l'inici d'este posa fi al que es gaudia.  
  
El treballador/a excedent té dret a la reserva del seu lloc de treball durant tot el temps de duració de l'excedència i al còmput d'esta als efectes d'antiguitat. Així mateix tindrà dret a l'assistència a cursos de formació professional a què serà convocat per l'empresa, especialment en ocasió de la seua reincorporació.  
Reincorporació. El treballador/a haurà d'avisar per escrit a l'empresa de la seua reincorporació amb un mínim de 30 dies naturals d'antelació. En cas contrari, s'entendrà de forma expressa que renúncia al seu dret i causarà baixa definitiva en l'empresa.  
  
Article 14. Excedència per atenció de familiars  
Els treballadors/es tindran dret a un període d'excedència amb una duració màxima de tres anys, per a atendre un familiar, fins al segon grau de consanguinitat o afinitat, que per raons d'edat, accident o malaltia, o discapacitat, no puga valdre's per si mateix i sempre que no exercisca activitat retribuïda, o que inclús exercint-la no supere el salari mínim interprofessional.  
Esta excedència constituïx un dret individual dels treballadors, no obstant això, si dos o més treballadors de la mateixa empresa generen este dret pel mateix subjecte causant, l'empresa podrà limitar el seu exercici simultani per raons justificades de funcionament de l'empresa.  
  
Quan un nou subjecte causant done dret a un nou període d'excedència, l'inici d'esta donarà fi a la que, si és el cas, es gaudia.  
  
Durant el primer any d'excedència el treballador conservarà el dret a la reserva del seu lloc de treball, i durant la resta del temps de l'excedència tindrà dret a la reserva d'un lloc de treball del mateix grup professional.  
Tot el temps de l'excedència computarà als efectes d'antiguitat. Així mateix tindrà dret a l'assistència a cursos de formació professional a què serà convocat per l'empresa, especialment en ocasió de la seua reincorporació.  
Reincorporació. El treballador/a haurà de sol·licitar per escrit la reincorporació amb una antelació mínima de 30 dies al seu venciment. En cas contrari, causarà baixa definitiva en l'empresa.  
  
  
CAPÍTOL V  
Jornada de treball, vacacions i permisos  
  
Article 15. Jornada de treball  
La jornada de treball tindrà una duració màxima de 1.780 hores anuals de treball efectiu, el límit màxim serà de 40 hores setmanals, de mitjana, per a cada cicle de torns de treball.  
Independentment d'allò que s'ha regulat en el paràgraf anterior, en què es fixa la jornada màxima a realitzar pels treballadors afectats pel present conveni, la jornada es considerarà complida pel treballador/a, quan la suma del temps efectiu treballat més el temps compensat generat l'any que es tracte, done com a resultat 1.780 hores o menys.  
  
Si el treball efectiu l'any excedix de 1.780 hores, l'excés d'hores serà considerat com hores extraordinàries i serà aplicable el que establix l'article 27 d'este conveni.  
Si la suma excedix de 1.780, però el temps efectiu de treball és menor, l'excés d'hores, se li deuen al treballar amb el valor de l'hora ordinària.  
Tindran consideració a estos efectes, els permisos retribuïts establits en el present conveni, els especificats en els articles 17 i 18, així com aquells que puguen ser modificats per llei de rang superior, i suposen temps compensatori.  
Els treballadors/es la jornada diària continuada dels quals excedisca de 6 hores, disposaran d'un temps de descans de 15 minuts, que computaran com a temps efectiu de treball.  
Les empreses normalitzaran els seus horaris de treball, de manera que els treballadors/es que presten els seus servicis fent jornada nocturna, esta siga amb les condicions següents:  
a) L'esmentada jornada serà com a màxim de nou hores.  
b) Les esmentades nits seran alternes, amb el festiu corresponent per setmana.  
c) S'abonaran sense cap recàrrec, en contraprestació a no efectuar-se la jornada setmanal normal, que es percebrà íntegra.  
d) Anualment, i en l'últim mes de l'any, l'empresa elaborarà un calendari en què s'establisquen els torns i horaris de treball i publicarà una còpia en el tauler d'anuncis de l'any següent. Els comités d'empresa, els delegats/des de personal i les seccions sindicals, tindran 15 dies per a emetre un informe sobre els dits fulls d'anotacions. Almenys, amb caràcter trimestral, es realitzaran revisions del còmput d'hores, a fi d'intentar corregir els excessos que s'hagen produït, llevat que la revisió s'efectue amb una periodicitat inferior.  
  
Article 16. Condicions particulars  
Amb independència del que establix l'article anterior, es respectaran les fórmules anteriors que no s'oposen a la legislació vigent, que a l'entrada en vigor del present conveni s'hagen pactat entre l'empresa i els treballadors/es, o els seus representants.  
En aquells supòsits en què es produïsca algun ajust en la reducció de la jornada aquella serà efectuada en jornades completes, i correspondrà a la direcció de l'empresa la seua organització.  
  
Article 17. Distribució de la jornada de treball  
Als únics efectes de l'elaboració dels fulls d'anotacions de torns, el treball realitzat en horari de nit, complirà les normes següents:  
a) Haurà de compensar-se l'endemà i no podrà assignar-se cap torn en este.  
b) Computarà com 13 hores i 20 minuts, en l'equivalència que tres nits treballades equivalen a 40 hores. Quan la jornada nocturna siga superior a les 9h, s'abonarà eixe excés d'hora o de mitja hora, al valor de l'hora ordinària més el 75 %, però es calcularà el seu còmput en 13h i 20 minuts, igual que els que fan jornada de 9 hores.  
  
Estes normes, seran d'obligatori compliment i en cap cas seran aplicables per al que disposa l'article 27 del present conveni.  
  
  
Article 18. Diumenges i festius  
Els treballadors/es tindran dret a un quart de la jornada que realitze, del temps efectiu de treball, en festiu, com a temps de descans compensatori i supletori. Este temps acumulat es gaudirà, per jornades completes, de mutu acord entre treballadors/es i les empreses i dins de l'any natural en què s'haja meritat.  
Les nits dels festius assenyalats, Nit de Nadal, Nit de Cap d'Any i Reis, donaran dret a la mitat de la jornada que realitze en compte d'a un quart, del temps efectiu de treball, com a temps de descans compensatori i supletori, als treballadors/es que estiguen presents en els esmentats torns de nit.  
Quan el treballador/a tinga a favor seu temps compensatori que no sume una jornada completa, esta fracció passarà a l'any següent.  
Quan algun dels dies festius així declarats en el calendari laboral oficial coincidisca amb el dia setmanal de descans del treballador/a, este tindrà dret a gaudir d'un altre dia, en compensació, que es determinarà de comú acord entre l'empresa i el treballador/a.  
  
Article 19. Vacacions  
Els/les treballadors/es gaudiran d'un mes natural de vacacions a partir de l'any d'antiguitat en l'empresa o trenta dies naturals si es gaudixen fraccionades no consecutives. En este cas podrà gaudir-se en dos períodes, sense que cap siga inferior a quinze dies naturals consecutius. La suma total dels períodes serà de trenta dies naturals.  
Les vacacions es gaudiran durant els mesos de juliol, agost i setembre, excepte petició escrita i raonada del treballador/a feta amb quinze dies d'antelació com a mínim a la data del començament de gaudi, i sempre que ho permeta el servici o les necessitats reals de l'empresa.  
  
El treballador coneixerà les dates que li corresponguen dos mesos abans, almenys, del començament del gaudi  
El gaudi de les vacacions en cas d'incapacitat laboral es regirà pel que disposa l'Estatut dels Treballadors.  
Els permisos retribuïts, com el naixement de fills o defunció de parents, no prorrogaran la duració de les vacacions.  
Els/les treballadors/es que en la data determinada per al gaudi de les vacacions no hagen completat un any efectiu en la plantilla de l'empresa, gaudiran d'un nombre de dies proporcionals al temps en servici prestat, i es computaran a raó de dos dies i mig per mes treballat.  
  
L'elecció de torns de vacacions serà rotatòria per l'antiguitat en la categoria i per estaments o unitats funcionals, i es començarà a triar el primer any per este orde.  
El que trie en primer lloc passarà a l'últim de la llista per a l'any següent, seguint el mateix sistema per a anys successius.  
Els torns de vacacions i el nombre de treballadors que gaudiran mensualment les vacacions seran elaborats de comú acord entre els representants dels treballadors i l'empresa, abans de l'1 de maig de cada any.  
En el cas que un treballador/a vullga gaudir de dies diferents dels que li han correspost per torn, haurà de sol·licitar-ho per escrit raonat amb un mes d'antelació a la data del començament del seu gaudi.  
  
La falta de contestació per part de l'empresa dins dels cinc dies hàbils següents a la petició s'entendrà com a acceptació d'esta.  
  
En el cas de produir-se noves incorporacions per trasllat a un servici o unitat després de la data de fixació dels torns, el treballador/a s'acoblarà a les necessitats assistencials del servici de destinació per al gaudi de les seues vacacions, sempre que conega les dates amb dos mesos d'antelació. En cas contrari conservarà el torn de vacacions que li haguera correspost.  
  
Article 20. Permisos.  
Primer. Permisos retribuïts.  
El treballador/a, amb avís i justificació previs, podrà absentar-se del treball, amb dret a remuneració, per algun dels motius i amb la duració que a continuació es detalla  
a) 20 dies naturals en cas de matrimoni o inscripció en el Registre corresponent de la unió de fet.  
b) Pel naixement de fill i per la defunció, accident o malaltia greus, hospitalització o intervenció quirúrgica sense hospitalització que necessite repòs domiciliari, de parents fins segon grau de consanguinitat o afinitat, de tres a set dies de permís segons les circumstàncies que concórreguen.  
  
De primer grau  
Consanguinitat Pares  
Consanguinitat Fills  
Afinitat Cònjuges  
Afinitat Sogres  
Afinitat Gendre/Nora  
  
De segon grau   
Consanguinitat/Afinitat Avis  
Consanguinitat/Afinitat Néts  
Consanguinitat/Afinitat Germans  
Afinitat Cunyats  
  
c) Un dia per trasllat del domicili habitual.  
d) Pel temps indispensable per al compliment d'un deure inexcusable de caràcter públic i personal.  
e) Per a realitzar funcions sindicals o de representació del personal en els termes establits legalment.  
f) Pel temps indispensable per acudir a urgències mèdiques o per a la realització d'exàmens prenatals i de seguiment d'embaràs que hagen de realitzar-se dins de la jornada de treball.  
g) Deu dies a l'any per a acudir a congressos, cursets, taules redones i, en definitiva, a qualsevol acte que tinga incidència en el treball que exercix o estiga relacionat amb la seua formació professional, amb el límit del 5 % de la plantilla de cada servici/departament  
h) Es concediran dos dies de permís retribuït per a assumptes propis, la data de gaudi dels quals es fixarà de comú acord entre empresa i treballador/a. Els dies d'assumptes propis, es concediran sempre per mitjà de sol·licitud per escrit. Només en el cas de no sol·licitar-los o no poder-los gaudir per causes d'organització o treball, s'acumularan. Per al personal que preste els seus servicis en torn fix de nits de 27 hores, els dies d'assumptes propis es consumiran per mitjà del gaudi d'una nit.  
  
i) Per paternitat cinc dies naturals addicionals a la duració del permís per paternitat que fixe la normativa vigent en el moment del fet causant.  
j) El treballador/a per lactància d'un menor fins que este complisca 9 mesos, tindrà dret a una hora d'absència del treball que podrà dividir en dos fraccions. La seua duració s'incrementarà proporcionalment en cas de part, adopció o acolliments múltiples. La reducció podrà substituir-se per una reducció de la jornada en mitja hora, o bé acumular-se en jornades completes.  
k) Per hospitalització de nounat el treballador/a tindrà dret a una hora d'absència del treball.  
l) Per a concórrer a exàmens quan el treballador/a curse amb regularitat estudis per a l'obtenció de títol acadèmic o professional, durant el dia de realització, sempre que coincidisca amb el torn de treball.  
  
En allò no estipulat en el present conveni caldrà ajustar-se a allò que s'ha regulat en l'Estatut dels Treballadors  
En cap cas podran descomptar-se estos permisos de les vacacions reglamentàries.  
La duració dels permisos retribuïts computarà als efectes del càlcul de la jornada anual de treball, i el seu gaudi es realitzarà en dies seguits o consecutius.  
Segon. Permisos no retribuïts.  
El treballador/a amb almenys un any d'antiguitat en l'empresa, per motius degudament justificats, sempre que no perjudique la marxa normal del treball, tindrà dret a gaudir de llicències no retribuïdes amb una duració màxima de 12 mesos. En cap cas serà considerat motiu justificat anar a treballar en centre hospitalari o de salut diferent  
  
La sol·licitud d'estos permisos s'haurà de fer per escrit, amb una antelació de com a mínim 30 dies naturals a la data d'inici. En cas d'urgent necessitat, degudament acreditada, este termini podrà reduir-se a 10 dies naturals.  
Este permís es concedirà una sola vegada a l'any. No es concediran noves llicències fins transcorregut un any des de la finalització de l'anterior.  
L'empresa podrà cursar la baixa en la Seguretat Social mentres dure esta llicència, i el període de gaudi d'esta no computarà als efectes d'antiguitat, càlcul de vacacions i meritació de pagues extraordinàries.  
  
El nombre de llicències no excedirà del 5 % o fracció de la plantilla de cada servici/departament, amb un mínim d'una persona.  
Al terme de la llicència el treballador/a es reincorporarà al seu lloc de treball en les mateixes condicions que regien abans de la seua concessió.  
  
CAPÍTOL VI  
Retribucions  
  
Article 21. Salari base  
La retribució bàsica del sistema pactat és el salari base que consta en l'annex II (Taules salarials diferenciades per província), segons categoria.  
  
Article 22. Plus de conveni  
Serà el que consta en l'annex II (Taules salarials diferenciades per província), segons categoria.  
Article 23. Plus d'assistència  
Tots els treballadors/es, únicament de la província de València, siga quina siga la seua categoria professional, percebran una prima per dia treballat o mensual, quan no es falte cap dia; les seues quanties es fixen en l'annex II (Taules salarials de València)  
El 50 % d'este plus d'assistència es perdrà si es cometen més de tres faltes de puntualitat per mes natural i amb un total de trenta minuts, i es perdrà en la seua totalitat quan les faltes de puntualitat siguen superiors a les sis i amb un total de seixanta minuts.  
  
Article 24. Antiguitat  
Este concepte salarial serà aplicable únicament per als treballadors de la província de València.  
Des d'1 de gener de 2014, al venciment de cada trienni, el treballador/a percebrà en concepte d'antiguitat l'import corresponent al 3 % del seu salari base.  
  
Article 25. Gratificacions extraordinàries  
Dos mensualitats, cada una d'elles consistents en el salari base, el plus de conveni, l'antiguitat exclusivament a València i el plus salarial basat en formació i compromís amb l'organització en ambdós províncies.  
Estes gratificacions seran fetes efectives una d'elles, la d'estiu, la segona quinzena del mes de juny i l'altra, la d'hivern, per Nadal. Ambdós gratificacions s'abonaran en proporció al temps treballat en l'empresa.  
  
Article 26. Participació en beneficis  
Este article serà aplicable únicament per als treballadors de la província de València  
Consistirà en l'abonament d'una mensualitat del salari base més antiguitat i plus salarial basat en formació i compromís amb l'organització, si és el cas, més el plus del conveni, i haurà de fer-se efectiva dins del primer trimestre de l'any següent al que es produïsca el dret.  
  
Al personal que haja ingressat o cessat en l'any, se li abonarà la part proporcional.  
  
Article 27. Hores extraordinàries  
Tindran la consideració d'hores extraordinàries aquelles hores de treball efectiu que es realitzen sobre la duració màxima de la jornada de treball tal com es regula en l'article 15 del present conveni. Les hores extraordinàries s'incrementaran en un 75 %.  
Es mantindran els recàrrecs superiors que les empreses van abonar, fent-se constar la seua quantia en l'acta del Comité d'Empresa, i se seguirà idèntica norma quan vullguen implantar-se recàrrecs superiors als mínims legals.  
  
Article 28. Plus de direcció o especialitat a València  
Primer. El personal ajudant tècnic sanitari/graduat en infermeria/diplomat en infermeria, (en les categories de comare/infermer obstetricoginecològic i infermers/res) que exercisquen una direcció percebran un 10 % més del seu salari base i si exercix especialitat un 15 % en els servicis següents:  
- Quiròfan  
- Radiologia  
- Medicina nuclear  
- Radioteràpia  
- Laboratori  
- Unitat de Vigilància Intensiva (UVI)  
- Unitat de neonatals  
Segon. L'ajudant d'investigació i l'auxiliar d'investigació tenen dret al plus d'especialitat  
  
Article 28.bis. Complements de lloc de treball. Plus d'especialitat. Plus de responsabilitat a Castelló  
Quant a la major especialitat, s'establix un complement retributiu a favor del personal sanitari de Castelló dels grups II, III i IV, que exercisca llocs de treball en algunes de les següents seccions o departaments:  
  
- Quiròfan  
- Radiologia  
- Medicina nuclear  
- Radioteràpia  
- Laboratori  
- Unitat de Vigilància Intensiva (UVI)  
- Unitat de neonatals  
La quantia d'este complement serà del 15 % del salari base de l'annex II (Taules salarials de Castelló)  
Per a tindre dret a la percepció d'este complement, serà necessari que la dedicació del treballador al lloc tinga caràcter exclusiu o preferent o en forma habitual o continuada.  
Es considerarà habitual o preferent l'exercici del lloc en estes àrees en un percentatge superior al 60 % de la jornada habitual.  
Quan la destinació al lloc no tinga caràcter habitual o continuat, no es percebrà cap plus.  
S'establix un plus del 10 % del salari base per al cas que el treballador/a del grup IV exercisca una direcció.  
Ambdós plusos tindran la consideració de plusos de lloc de treball.  
  
  
Article 29. Plus de transport  
S'establix per a tot el personal, un plus de transport per dia efectivament treballat, la seua quantia es fixa en l'annex II (Taules salarials)  
  
  
Article 30. Ajuda familiar  
Les empreses completaran, fins a arribar a les quanties mínimes que es determinen en l'annex II per matrimoni i per fills, les prestacions a la Seguretat Social a què tinguen dret els treballadors/es  
  
Article 31. Ajuda social  
Les empreses pagaran, en concepte d'ajuda social, la quantitat que es fixa en l'annex II (Taules salarials) a cada treballador/a per cada fill/a de treballador/a durant el període comprés entre els 120 dies del seu naixement i fins que complisca els 6 anys, o menor de 6 anys que convisca en règim d'acolliment. L'ajuda s'abonarà a través de nòmina des de la data de sol·licitud. Una vegada complits pel menor els sis anys, esta ajuda es percebrà fins al final del curs escolar en què es trobe quan l'esmentat compliment d'edat tinga lloc. En el cas que ambdós pares treballen en la mateixa empresa, només un d'ells percebrà l'ajuda.  
  
  
Article 32. Assegurança lliure (de responsabilitat civil)  
Les empreses, conscients dels riscos inherents a totes les persones vinculades amb les activitats sanitàries, cobriran bé per si o bé per una empresa asseguradora la responsabilitat que puga correspondre'ls per defectes dels mitjans de treball legalment aprovats.  
  
Article 33. Plus salarial basat en formació i compromís amb l'organització  
Amb data 1 de gener de 2015 es posarà en marxa el sistema per al plus d'increment salarial basat en formació i compromís amb l'organització inclòs en l'annex III, si bé iniciarà la seua vigència i efectes a partir de l'1 d'octubre de 2014.  
La seua estructura i normes de funcionament són les contingudes en el mencionat annex III.  
  
Article 34. Assegurança de salut i pla de pensions  
L'empresa completarà la seua retribució als treballadors/es fixos i de relleu per jubilació parcial amb una aportació de 120 anuals - a un pla de pensions. I contractarà una assegurança de salut a càrrec de l'empresa per als treballadors/es fixos o de relleu per jubilació parcial, així com aquells amb un altre tipus de contracte la duració del qual siga mínim d'un any, dels hospitals de la Comunitat Valenciana i ambdós conceptes constaran en nòmina a raó de 12 mensualitats.  
  
Article 35. Prestacions per malaltia i accidents.  
A partir del mes següent de la firma del present conveni, l'empresa complementarà fins al 100 per 100 de les percepcions salarials, mensuals fixes i periòdiques en cas d'incapacitat transitòria derivada de malaltia professional o accident de treball declarada per la mútua o l'òrgan competent, durant el temps que dure la IT.  
En cas d'incapacitat temporal derivada de malaltia comuna o accident no laboral, l'empresa completarà la prestació d'incapacitat temporal fins al 50 % durant els 3 primers dies; fins al 80 % del quart dia al vinté dia inclusivament; i a partir del vinté primer dia fins al 100 % de les retribucions fixades en l'annex II.  
De la mateixa manera l'empresa completarà la prestació al 100 % en aquells casos que obeïsquen a un tractament mèdic de càncer o malaltia greu, durant tot el procés i sense limitació temporal, així com durant un procés quirúrgic o hospitalització.  
A partir de l'1 de gener de 2015, l'empresa completarà fins al 100 % de les percepcions salarials, mensuals fixes i periòdiques, del primer cas o baixa per incapacitat transitòria de l'any natural, siga la baixa pel motiu que siga (malaltia professional, accident de treball, malaltia comuna o accident no laboral). La segona baixa i successives de l'any natural es completaran segons el que establixen els tres paràgrafs precedents a este.  
En tots els casos, en cas de malaltia sense baixa mèdica, inclús justificada, no es completarà cap quantia.  
En tots els casos, la part corresponent a les pagues extraordinàries s'abonaran en el mes que es produïsca la situació d'incapacitat temporal, tal com s'establix per a l'abonament de la prestació legal. Per això les pagues extraordinàries es veuran minorades en l'import corresponent als dies de situació d'incapacitat temporal, al ja haver sigut estes completades al seu moment.  
  
Article 36. Clàusula de desvinculació  
A fi d'aconseguir la necessària estabilitat econòmica, les condicions de treball pactades en el present Conveni, no seran de necessària i obligada aplicació quan es donen les circumstàncies a què es referix l'article 82.3 de l'Estatut dels Treballadors. S'entendrà que concorren les dites circumstàncies quan s'acrediten, objectiva i fefaentment, situacions de dèficit o pèrdues mantingudes en l'exercici comptable de l'any anterior.  
  
En el cas que concórreguen les circumstàncies previstes en el paràgraf anterior, es podrà desvincular de l'esmentada aplicació.  
Per a poder acollir-se a la inaplicació de l'increment salarial, l'empresa haurà de comunicar als representants dels treballadors la seua intenció de fer-ho en el termini de 30 dies naturals des de la constatació de les causes de l'article 82.3 de l'Estatut dels Treballadors per a la iniciació d'un període de consultes la duració del qual no podrà excedir els 15 dies naturals.  
En cas de desacord durant este, qualsevol de les parts podrà sotmetre la discrepància a la Comissió Paritària, d'acord amb el que preveu l'article 82.3 de l'Estatut dels Treballadors, que s'haurà de pronunciar-se en el termini de 7 dies des que la discrepància li haja sigut plantejada. Quan esta no arribe a un acord, qualsevol de les parts podrà sotmetre la solució de discrepàncies al Servici de Mediació i Arbitratge. La decisió tindrà l'eficàcia dels acords aconseguits en el període de consultes i només serà recurrible conforme al procediment i basant-se en els motius establits en l'article 91 de l'Estatut dels Treballadors.  
  
  
  
CAPÍTOL VII  
Contractació i cessaments  
  
Article 37. Classificació del personal segons la seua permanència  
De conformitat amb el que preveu l'article 15 de l'Estatut dels Treballadors, el personal del present conveni es classificarà en:  
- Personal fix: és personal fix el que es contracta expressament per temps indefinit i el que adquirix esta condició per imperatiu legal.  
- Personal temporal: és el contractat per un temps determinat d'acord amb qualsevol de les modalitats contractuals vigents en cada moment.  
  
Article 38. Forma del contracte  
El contracte de treball es podrà subscriure verbalment o per escrit.  
Tots els contractes hauran de formalitzar-se per escrit, sempre que superen les quatre setmanes de duració, i sempre que es contracten a temps parcial.  
  
  
Article 39. Modalitats de contractació  
L'empresa es regirà per les modalitats de contractació segons la legislació vigent en cada moment. Dins de les modalitats contractuals podem destacar:  
a) Contracte eventual per circumstàncies de la producció.  
Aplicable en el cas d'increment conjuntural de la demanda de servicis inclús tractant-se de l'activitat normal de l'empresa i amb una duració màxima de sis mesos dins d'un període de dotze, comptats a partir de la data de formalització de la contractació.  
No es podrà contractar un altre treballador/a per al mateix lloc de treball, sempre que s'haja esgotat la duració màxima d'este, fins a dotze mesos després d'haver finalitzat l'esmentat contracte.  
En la contractació eventual s'establix el límit del 20 % de la plantilla. Als efectes d'estos percentatges no computaren els contractes interins ni els contractes dedicats a noves activitats dins de l'empresa.  
  
b) Contracte d'interinitat.  
Quan es tracte de substituir treballadors/es, amb reserva a lloc de treball sempre que en el contracte de treball s'especifique el nom del substituït i la causa de substitució o per a cobrir temporalment un lloc de treball durant el procés de promoció o selecció per a la seua cobertura definitiva.  
c) Contracte en pràctiques.  
El contracte de treball en pràctiques podrà concertar-se amb els que estiguen en possessió de títol universitari o de formació professional de grau mitjà o superior o títols oficialment reconeguts com equivalents, d'acord amb les lleis reguladores del sistema educatiu vigent, o de certificat de professionalitat d'acord amb el que preveu la Llei Orgànica 5/2002, de 19 de juny, de les Qualificacions i de la Formació Professional, que habiliten per a l'exercici professional, dins dels cinc anys, o de set anys quan el contracte es concerte amb un treballador amb discapacitat, següents a la terminació dels corresponents estudis.  
  
Les retribucions per a estos contractes seran com a mínim el 85 % durant el primer i el 100 % el segon any de vigència del contracte, del salari fixat en conveni per a un treballador que exercisca el mateix o equivalent lloc de treball.  
La duració del contracte no podrà ser inferior a sis mesos ni excedir de dos anys. Si el contracte en pràctiques s'ha concertat per temps inferior a dos anys, es podran acordar fins a dos pròrrogues, amb una duració mínima de sis mesos  
Les situacions d'incapacitat temporal, risc durant l'embaràs, maternitat, adopció o acolliment, risc durant la lactància i paternitat interrompran el còmput de la duració del contracte.  
d) Contractes per obra o servici determinat.  
El contracte per obra o servici o servici determinat podrà tindre una duració màxima de tres anys. La seua execució, encara que limitada en el temps, és en principi de duració incerta.  
S'establixen com a causes per a la utilització del contracte per obra o servici determinat els acords amb les administracions públiques, en especial l'Agència Valenciana de Salut i organisme que la substituïsca, quan tinguen caràcter temporal o estiguen sotmesos a terme, per a la reducció de les llistes d'espera, plans de xoc, concerts o concessions, pacients derivats de l'Agència Valenciana de Salut o qualsevol altra derivació procedent de la sanitat pública (inclús l'activitat no concertada «prestacions externes»).  
e) Contracte a temps parcial  
El contracte de treball s'entendrà subscrit celebrat a temps parcial quan s'haja acordat la prestació de servicis durant un nombre d'hores al dia, a la setmana, al mes o a l'any inferior a la jornada de treball d'un treballador a temps complet comparable.  
El contracte a temps parcial s'entendrà subscrit per temps indefinit quan es concerte per a realitzar treballs fixos i periòdics dins del volum normal d'activitat de l'empresa.  
Està permesa la subscripció a temps parcial en les modalitats de contractació de duració determinada que s'establisquen legalment.  
En compliment del que establix l'article 1 del Reial Decret Llei 16/2013, en el cas de contractes a temps parcial amb una jornada de treball no inferior a deu hores setmanals en còmput anual, s'acorda que podran realitzar hores complementàries fins a un 60 % de les hores ordinàries contractades, que s'addicionaran a les hores ordinàries estipulades en el contracte a temps parcial. La suma de les hores ordinàries i de les hores complementàries no podrà excedir del límit legal que definix este contracte, respectant en tot cas els límits en matèria de jornada i descansos establits.  
Sense perjuí del pacte d'hores complementàries, en els contractes a temps parcial de duració indefinida amb una jornada de treball no inferior a deu hores setmanals en còmput anual, es podrà, en qualsevol moment, oferir al treballador la realització d'hores complementàries d'acceptació voluntària, el nombre de les quals no podrà superar el 30 % de les hores ordinàries objecte del contracte, tal com establix el Rial Decret Llei 16/2013, de 20 de desembre.  
El treballador haurà de conéixer el dia i hora de realització de les hores complementàries amb un preavís previ suficient segons el servici o departament  
Les hores complementàries efectivament realitzades es retribuiran com ordinàries.  
Periòdicament una comissió formada per representants legals i part empresarial revisarà l'ús de les hores complementàries. Si s'observa que és una pràctica habitual usar-les i arribar a les hores que li correspondria a un contracte a jornada completa, es transformarà el contracte a temps parcial en contracte a jornada real.  
  
Article 40. Període de prova  
S'establix el període de prova màxim, en les distintes modalitats de contractació, i segons la classificació de cada província, com seguix:  
  
Personal directiu / grup V: 12 mesos.  
Grup professional A / grup IV: 6 mesos.  
Grup professional B / grups II i III: 2 mesos.  
Resta de grups / grup I: 1 mes.  
  
Article 41. Cessaments i acomiadaments  
El personal que desitge cessar en l'empresa haurà de notificar-ho per escrit amb 15 dies d'antelació a la direcció d'esta.  
L'incompliment per part del treballador a/de l'obligació de preavisar amb l'esmentada antelació donarà dret a l'empresa a descomptar de la seua liquidació l'import del salari d'un dia per cada dia de retard en el preavís.  
El preavís d'extinció de contracte que formule l'empresa haurà d'anar acompanyat de proposta de liquidació amb 15 dies d'antelació al moment del cessament, i l'empresa haurà d'abonar com a indemnització als treballadors/es, tants dies del seu salari, com falten per al preavís.  
  
La proposta de liquidació haurà d'especificar, amb tota claredat tots els conceptes que se li deuen al treballador/a i les quanties corresponents.  
En cas d'acomiadament del treballador/a amb contracte indefinit, declarat improcedent o procedent per causes disciplinàries, sense readmissió, d'un treballador/a major de 45 anys, el lloc de treball vacant haurà de ser ocupat per un altre treballador/a major de 45 anys, sempre que reunisca les condicions per a eixe lloc de treball.  
  
Article 42. Mobilitat funcional  
L'empresari per raons tècniques o organitzatives i amb comunicació prèvia als representants dels treballadors/es de conformitat amb l'article 39 de l'Estatut dels Treballadors, podrà destinar els seus treballadors/es a realitzar treballs de distinta categoria i reintegrar-los al seu antic lloc de treball en el moment cessament la causa que motiva el canvi.  
  
Quan el treballador/a realitze treballs de categoria superior, les seues retribucions seran les corresponents a l'esmentada categoria. Quan la categoria exercida siga inferior a la que està adscrit conservarà la retribució de la seua categoria habitual.  
  
Article 43. Garantia d'ocupació  
La detenció i els seus efectes legals per qualsevol motiu i temps no podrà ser causa d'acomiadament. Durant la detenció no s'extingix la relació laboral. Sí que se suspén la percepció salarial, quedant en vigor els altres conceptes dels drets socials i laborals que establix la normativa vigent.  
Fins a un màxim de sis mesos, pel que afecta a la cotització de la Seguretat Social i des del primer dia d'absència del treball. No seran computables a estos efectes els dies que treballe en l'esmentat període dels sis mesos.  
Durant l'absència del titular del lloc de treball per detenció justificada o injustificada, l'empresa podrà contractar interinament per a ocupar l'esmentat lloc. A la incorporació del titular quedarà rescindida la relació laboral amb el substitut, sense dret a indemnització de cap classe, sempre que es faça constar així en el contracte.  
  
  
CAPÍTOL VIII  
Drets sindicals  
  
Article 44. Drets d'associació i reunió  
Les empreses facilitaran als treballadors/es la facultat d'exposar en lloc visible i idoni propaganda i comunicats de tipus sindical i laboral. A este efecte, disposaran d'espai suficient. Fora d'este lloc queda prohibida la fixació dels mencionats comunicats.  
Es facilitarà a la direcció de l'empresa un duplicat dels esmentats comunicats per al seu simple coneixement.  
L'empresa respectarà el dret de reunió dels seus treballadors/es i acceptarà la realització d'assemblees dins del seu recinte i durant les hores de treball necessàries, amb el coneixement previ de la direcció, i els treballadors/es garantiran el seu orde i la deguda assistència dels servicis.  
Les assemblees es realitzaran de mutu acord durant les hores que menys trastorns produïsquen als servicis.  
  
Article 45. Acumulació d'hores sindicals  
S'acorda l'acumulació d'hores sindicals entre els delegats de personal i membres del Comité d'Empresa.  
El crèdit horari efectivament gaudit tindrà el mateix tractament que el temps compensat segons es regula en el capítol de jornada de treball.  
  
  
Article 46. Comité de Salut Laboral  
S'establixen en totes les empreses els Comités de Salut Laboral, siga quin siga el nombre de treballadors/es de l'empresa, les empreses facilitaran els noms dels components d'este Comité a l'autoritat competent en el termini màxim de tres mesos, a partir de la publicació d'este conveni. Establits estos comités, elaboraran les normes complementàries que preveuen esta activitat.  
  
  
CAPÍTOL IX  
Règim disciplinari  
  
Article 47. Faltes  
Tota falta comesa per un treballador/a es qualificarà, atenent la seua importància, transcendència o intenció, en lleu, greu o molt greu. L'enumeració dels diferents tipus de faltes, dins de cada un dels indicats grups que figuren en els epígrafs següents, és merament enunciativa i no implica que no paga haver-ne altres, les quals seran classificades segons l'analogia que guarden amb aquelles.  
  
Article 48. Qualificació  
Les faltes en què pot estar incurs el personal es classifiquen en lleus, greus i molt greus.  
La falta siga quin siga la seua classificació, requerirà notificació escrita i motivada al treballador/a.  
  
Article 49. Graduació de faltes  
Faltes lleus:  
- Les faltes repetides de puntualitat sense causa justificada d'un a tres dies al mes.  
- La falta de comunicació amb l'antelació prèvia deguda per la inassistència al treball per causa justificada, llevat que s'acredite la seua impossibilitat.  
- La falta de comunicació a l'empresa en un termini de deu dies del canvi de domicili.  
- La falta d'assistència injustificada al treball d'un dia.  
  
Faltes greus:  
- La impuntualitat no justificada a l'entrada o eixida del treball entre 4 i 9 ocasions en un termini de 30 dies.  
- La falta d'assistència injustificada al treball de 2 dies en el termini d'un mes, o 3 en un termini de dos mesos.  
- L'entorpiment, l'omissió maliciosa i el falsejament de les dades que tinguen incidència en la Seguretat Social.  
- La simulació de malaltia o accident.  
- La suplantació d'un altre treballador/a, alterant els registres i controls d'entrada i eixida al treball.  
- La desobediència a les ordes i instruccions de treball, incloses les relatives a les normes de seguretat i higiene, així com la imprudència o negligència en el treball, llevat que d'elles deriven perjuís greus a l'empresa, causen avaries a les instal·lacions, maquinàries i en general, béns de l'empresa o comporten risc d'accident per a les persones, i en este cas seran considerades com faltes molt greus.  
  
- La falta de comunicació a l'empresa dels desperfectes o anomalies observades en els utensilis, ferramentes, vehicles i obres a càrrec seu, quan se n'haja derivat un perjuí greu per a l'empresa.  
  
- La realització sense l'oportú permís de treballs particulars durant la jornada, així com l'ús d'utensilis, ferramentes, maquinària, vehicles i, en general, béns de l'empresa per als quals no estiga autoritzat o per a usos aliens als del treball encomanat, inclús fora de la jornada laboral.  
  
- El trencament o la violació de secrets d'obligada reserva que no produïsca greu perjuí per a l'empresa, així com el trencament del sigil professional.  
- La falta de neteja personal quan puga afectar el procés productiu o a la prestació del servici i sempre que, prèviament, haja hagut l'oportuna advertència de l'empresa.  
- L'execució deficient de forma maliciosa dels treballs encomanats, sempre que no se'n derive perjuí greu per a les persones o les coses.  
  
  
Faltes molt greus:  
- La impuntualitat no justificada en l'entrada o en l'eixida del treball en deu ocasions durant sis mesos o en vint durant un any degudament advertida.  
- La inassistència injustificada al treball durant tres dies consecutius o cinc alterns en un període d'un mes.  
- El frau, la deslleialtat o l'abús de confiança en les gestions encomanades o l'apropiació, furt o robatori de béns propietat de l'empresa, de companys o de qualssevol altres persones dins de les dependències de l'empresa.  
- La simulació de malaltia o accident o la prolongació de la baixa per malaltia o accident amb la finalitat de realitzar qualsevol treball per compte propi o d'altri.  
- El trencament o la violació de secrets d'obligada reserva que produïsca greu perjuí per a l'empresa.  
- L'embriaguesa habitual o toxicomania si repercutix negativament en el treball.  
- La realització d'activitats que impliquen competència deslleial a l'empresa.  
- La disminució voluntària i continuada en el rendiment del treball normal o pactat.  
- Els maltractaments de paraula o obra, i l'abús d'autoritat als treballadors/es i als usuaris.  
- L'assetjament sexual.  
La reiterada falta d'utilització dels elements de protecció en matèria de seguretat i higiene, degudament advertida.  
- La reincidència en la comissió de faltes greus, considerant com a tal aquella situació en què, amb anterioritat al moment de la comissió del fet, el treballador/a haja sigut sancionat dos o més vegades per faltes greus encara de distinta naturalesa, durant el període d'un any.  
  
- La competència deslleial, en el sentit de promoure, induir o suggerir a familiars el canvi de centre, així com la derivació d'usuaris al propi domicili del personal o de particulars.  
- Fer públiques les dades personals i/o telèfons dels usuaris o familiars a persones alienes, amb independència de les responsabilitats derivades per la Llei Orgànica 15/1999, de 13 de desembre, de Protecció de Dades de Caràcter Personal.  
- L'obstaculització a l'exercici de les llibertats públiques i dels drets sindicals.  
  
Sancions.  
Les sancions que podran imposar-se en funció de la qualificació de les faltes seran les següents:  
Per faltes lleus:  
- Amonestació per escrit.  
- Suspensió d'ocupació i sou fins a 2 dies.  
- Descompte proporcional de les retribucions corresponents al temps real deixat de treballar per faltes d'assistència o puntualitat no justificades.  
Per faltes greus:  
- Suspensió d'ocupació i sou de 3 a 14 dies.  
- Descompte proporcional de les retribucions corresponents al temps real deixat de treballar per faltes d'assistència o puntualitat no justificades.  
Per faltes molt greus:  
- Suspensió d'ocupació i sou de 14 dies a un mes.  
- Acomiadament.  
  
Tramitació i prescripció.  
Les sancions es comunicaran motivadament i per escrit a l'interessat perquè en prenga coneixement i als efectes oportuns, i es notificarà al Comité d'Empresa o delegats de personal i a la secció sindical a què pertanga l'afectat en els supòsits de faltes greus o molt greus.  
Per a la imposició de sancions per falta molt greu serà preceptiva la instrucció d'expedient contradictori. Este expedient s'incoarà amb coneixement previ de la infracció, i es remetrà a l'interessat plec de càrrecs amb exposició succinta dels fets suposadament constitutius de falta. Este expedient es traslladarà al Comité d'Empresa o delegats de personal, i a la secció sindical a què pertanga l'afectat, sempre que l'empresa en tinga coneixement perquè per ambdós parts i en el termini de cinc dies puguen manifestar a l'empresa el que consideren convenient per a l'esclariment dels fets. Transcorregut l'esmentat termini i encara que el Comité, els delegats, la secció sindical, el treballador/a, o ambdós, no hagen fet ús del dret que se'ls concedix a formular al·legacions, es procedirà a resoldre l'expedient i a comunicar-ho a les parts interessades en un termini de 15 dies.  
  
És absolutament indispensable la tramitació d'expedient contradictori per a la imposició de sancions, siga quina siga la seua gravetat, quan es tracte de membres del Comité d'Empresa, delegats de personal o membres amb càrrecs de responsabilitat de les seccions sindicals, tant si es troben en actiu dels seus càrrecs sindicals com si encara es troben en el període reglamentari de garanties.  
Les faltes lleus prescriuran al cap de deu dies, les greus als vint i les molt greus als seixanta, a partir de la data en que se'n pren coneixement, i en tot cas als sis mesos d'haver-se comesa.  
  
  
CAPÍTOL X  
Comissió paritària  
  
Article 50. Definició i composició  
La Comissió Paritària del conveni és un òrgan d'interpretació, conciliació, arbitratge i vigilància del seu compliment. Es compon d'un president designat per les parts que negocien el present conveni, i de tres vocals i tres suplents per cada una de les parts.  
  
Article 51. Competències  
Les seues funcions específiques són les següents:  
a) Vigilància del compliment del que pacta.  
b) Interpretació del conveni, la seua resolució, amb publicació prèvia en el Butlletí Oficial de la Província, és vinculant per a les parts.  
c) Arbitratge dels problemes o qüestions que se sotmeta per les parts sobre assumptes derivats d'este conveni.  
d) Conciliació facultativa en problemes individuals o col·lectius. En el supòsit d'aconseguir acord elaborarà preceptivament un informe que remetrà a la jurisdicció competent.  
Article 52. Funcionament  
La Comissió es reunirà en qualsevol de les organitzacions representades, dins dels primers cinc dies hàbils de cada mes, posant-se d'acord amb el president sobre el lloc, el dia i l'hora en què haja de realitzar-se la reunió. En primera convocatòria no podrà actuar sense la presència de tots els vocals, bé titulars o suplents, fins a un màxim de tres per cada part, i en segona convocatòria al següent dia hàbil actuarà amb els que assistisquen, i tindran vot únicament els vocals presents, siguen titulars o suplents, fins a un màxim de tres per cada part.  
  
El president de la Comissió tindrà veu però no vot. També podrà designar les respectives representacions als seus assessors, que no tindran vot però sí veu.  
Resolucions: les resolucions o els acords adoptats per la Comissió Paritària tindran caràcter vinculant, i serà suficient per a això la seua publicació per l'autoritat laboral en el <>.  
No obstant això, per a la solució dels conflictes col·lectius les parts recorreran prèviament a la via judicial al Tribunal d'Arbitratge Laboral de la Comunitat Valenciana tal com establix el V Acord de Solució Extrajudicial dels Conflictes de la Comunitat Valenciana (DOCV 08.07.2010).  
  
  
CAPÍTOL XI  
Igualtat  
  
Article 53. Plans d'igualtat  
En totes les empreses en què s'aplique el present conveni i que estiguen obligades a això per disposició legal, s'elaborarà un Pla d'Igualtat que arreplegue les mesures necessàries per a eliminar i corregir en l'àmbit laboral tota forma de discriminació per raó de sexe, fent efectiu el principi d'igualtat de tracte i oportunitats entre hòmens i dones, així com el tractament de qualssevol qüestions relatives a la igualtat de la dona en totes les condicions de treball o altres circumstàncies en què hagen de promoure's formes o conductes no sexistes.  
  
Per a això es realitzarà amb caràcter previ un diagnòstic de situació, que avaluarà les àrees en què es detecten conductes, situacions o pràctiques que siguen contràries a la igualtat efectiva de les dones respecte als hòmens.  
A més, en estos plans d'igualtat es podran desenrotllar les funcions i tasques per categoria professional establides en l'annex I del present Conveni.  
  
Article 54. Objectius preferents dels plans d'igualtat  
Seran objectius preferents d'estos plans d'igualtat:  
Promoure la participació dels treballadors i les treballadores en la formació contínua i en la formació professional  
La igualtat retributiva per a treballs del mateix valor  
La eradicació de qualsevol conducta que supose assetjament sexual o assetjament per raó de gènere  
Eliminar qualsevol situació que supose discriminació directa o indirecta  
Garantir oportunitats a les dones perquè es puguen situar en un pla d'igualtat efectiva en relació amb els hòmens en tots els àmbits de l'empresa  
Enfocament de gènere en matèria de salut laboral  
Estos objectius es concretaran en els plans que s'aproven en cada empresa, i hauran de plasmar-se en les mesures i pràctiques a adoptar per a aconseguir l'objectiu de què es tracte en cada cas.  
Per a cada objectiu s'arbitraran les mesures que siguen necessàries perquè puguen mesurar-se i avaluar-se el grau de consecució dels objectius que s'hagen fixat.  
  
Article 55. Negociació en les empreses  
Es crearà, en cada empresa, una Comissió d'Igualtat, composta pels membres designats per la part social i la part patronal que cada moment considere i que serà l'encarregada de negociar els Plans d'Igualtat en l'àmbit de les empreses d'acord amb el que establix el present capítol.  
  
Esta Comissió funcionarà d'acord amb les regles establides per al Comité d'Empresa en l'Estatut dels Treballadors.  
Els punts arreplegats com a objectius prioritaris no esgoten els camps de negociació i acord que eventualment puguen adoptar-se en les empreses.  
  
  
CAPÍTOL XII  
Diversos  
  
Article 56. Jubilació parcial  
El personal podrà acollir-se a la jubilació parcial d'acord amb la legislació vigent.  
  
  
DISPOSICIÓ TRANSITÒRIA  
  
Que es respecta i aplica la disposició transitòria primera del Conveni Provincial de València, Butlletí Oficial de la Província de 14.02.2014.  
  
I que com a continuïtat d'esta en el present Conveni i per a València l'antiguitat meritarà conforme a l'article 24 del Conveni d'Empresa  
  
Fins a l'entrada en vigor del present Conveni autonòmic de la Comunitat Valenciana d'Hospitals Nisa, en les empreses pertanyents a este grup empresarial, que estan ubicades a la província de València, se'ls ha estat aplicant el Conveni Col·lectiu de Sanitat Privada de la província de València publicat en el BOP el 14 de febrer de 2014.  
  
Com a conseqüència de l'aplicació de l'esmentat Conveni Col·lectiu provincial, des de març de 2014, s'aplica el càlcul de l'antiguitat com indica el referit Conveni Provincial, i s'han abonat els endarreriments procedents que establix la disposició addicional primera, per tant respectant textualment el referit conveni provincial. Com a continuïtat d'este, en el present conveni d'Hospitals Nisa i només per a les empreses que estan ubicades a la província de València.  
  
  
DISPOSICIONS ADDICIONALS  
  
Primera  
A la província de València, l'increment salarial per a l'any 2014 es calcularà sobre les taules salarials de València de 2013 augmentades en un 0,2 %. I l'increment salarial per a l'any 2015 es calcularà sobre les taules salarials de València de 2014 augmentades en un 0,6 %.  
A la província de Castelló, l'increment salarial per a l'any 2014 es calcularà sobre les taules salarials de Castelló de 2013 augmentades en un 0,5 %. I l'increment salarial per a l'any 2015 es calcularà sobre les taules salarials de València de 2014 augmentades en un 1,2 %.  
  
Segona  
A partir del mes següent a la firma del present conveni i amb independència del càlcul d'endarreriments que pertoque, s'unificaran (tant a València com a Castelló) les nomenclatures dels conceptes salarials, tal com s'indiquen en el present conveni.  
  
  
ANNEX I  
Classificació i definició dels grups professionals  
  
  
Província de València  
  
1. Doctors, llicenciats i enginyers. Són els/les que posseint un títol professional oficial, de caràcter universitari, o d'escola tècnica superior, realitzen en les empreses funcions pròpies de la seua professió.  
2. Grau/diplomatura. Són els/les que posseint un títol professional oficial de grau expedit per l'organisme corresponent realitzen en les empreses funcions pròpies de la seua professió.  
3. Tècnics/tècniques. Són aquells/es que, posseint diploma expedit per instituts o altres organismes, duen a terme, dins de l'empresa, funcions específiques per a les quals han sigut contractats en virtut del seu diploma.  
  
Definició de les categories professionals  
  
Cap de servici  
Li correspon:  
A) Organitzar i dirigir el servici dins de les normes del reglament intern de l'establiment, de les instruccions permanents i ordes generals i d'acord amb les orientacions de la direcció.  
B) Exercir la direcció immediata del personal sanitari que, amb qualsevol caràcter, exercisca un lloc de treball enquadrat en el servici o hi haja sigut adscrit.  
C) Vetlar pel funcionament correcte del servici i pel degut compliment de tot el personal sanitari enquadrat o adscrit a este.  
  
D) Vigilar la conservació i tracte adequat de les instal·lacions del seu servici.  
E) Exercir qualsevol altra funció que assenyalen els reglaments, les instruccions generals i les ordes generals o que li haja sigut delegada expressament per la direcció.  
F) Redactar un succint informe mensual al metge cap de departament, omplit en forma normalitzada, sobre l'activitat del servici i les seues necessitats, que es cursaran per la via que es determine i als quals acompanyarà còpia dels comunicats estadístics que estiguen en les normes del centre.  
G) Realitzar reunions periòdiques amb els seus col·laboradors i el seu personal, per a informar-los de la marxa del servici i de les instruccions o orientacions que foren necessàries.  
H) Realitzar reglamentàriament i periòdicament sessions clíniques.  
I) Realitzarà les funcions pròpies de la seua professió.  
  
Cap clínic o de secció  
Li correspon:  
A) Suplir el metge/essa cap de servici en les seues absències.  
B) Exercir la direcció de l'equip quirúrgic o servici assistencial.  
   
C) Dirigir o controlar el degut funcionament de la sala o grup de llits, o missió que tinga encomanada en el seu servici, i l'exacte compliment, per part del personal que les atenga, dels preceptes reglamentaris i del seu contingut.  
D) Supervisar les funcions del personal mèdic i auxiliar sanitari adscrit al servici  
E) Acudir sense demora quan siga cridat pel seu servici mèdic de guàrdia o per la direcció del centre, amb caràcter urgent.  
F) Realitzarà les funcions pròpies de la seua professió.  
  
Metge/essa especialista  
Li correspon:  
A) Suplir el metge/essa cap clínic.  
B) Complir els servicis de guàrdia que li assenyalen, d'acord amb el reglament del centre o les instruccions corresponents.  
C) Cuidar de la deguda confecció de les històries clíniques dels assistits o hospitalitzats corresponents al seu servici.  
D) Supervisar i coordinar l'exercici de les funcions corresponents als llocs que li estiguen subordinats, especialment del seu servici de guàrdia.  
E) Col·laborar en tots els ordes al millor desenrotllament de les tasques que corresponen al seu servici.  
F) Realitzarà les funcions pròpies de la seua professió.  
  
Director/a d'infermeria.  
Serà exercit necessàriament per personal sanitari titulat, i les seues funcions seran:  
A) Organitzar, dirigir i controlar els servicis d'infermeria, vetlant per l'adequada atenció dels assistits/des.  
B) Analitzar constantment les distintes activitats del personal d'infermeria amb vista a l'eficàcia del servici.  
C) Mantindre informada a la direcció del centre de les activitats del servici d'infermeria.  
D) Organitzar i dirigir el personal d'infermeria, amb l'objecte de marcar les directrius a desenrotllar en l'actuació del dit personal.  
E) Organitzar amb la direcció i participar en el programa d'educació sanitària i en l'orientació del personal de nou ingrés en els servicis d'infermeria.  
F) Disposar el que és necessari per a l'ensinistrament de l'auxiliar d'infermeria.  
G) Realitzarà les funcions pròpies de la seua professió.  
  
Subdirector/a d'infermeria.  
Serà exercit necessàriament per personal sanitari titulat, i realitza les funcions per delegació del cap d'infermeria, atribuïda a este/a i assumix el lloc de cap d'infermeria en absència d'ell o ella.  
  
  
Supervisor/a d'infermeria.  
Serà exercit necessàriament pel personal sanitari titulat, i les seues funcions seran:  
A) Assumir la responsabilitat de l'orde, disciplina i neteja de la sala o servici que li estiga encomanat.  
B) Acompanyar el metge/essa en la visita dels hospitalitzats/des.  
C) Complir i fer complir les indicacions dels facultatius/ves, ajustant-se rigorosament a estes i deixant constància escrita de les seues activitats.  
D) Vetlar perquè siguen observades les prescripcions facultatives als hospitalitzats/des.  
E) En el trasllat dels hospitalitzats/des a una altra sala o servici, disposaran del que siga necessari, cuidant que es complisquen tots els requisits establits reglamentàriament per a estos casos.  
F) Sol·licitar, atenint-se a les normes del reglament intern del centre, el material necessari per a atendre als assistits/des en les sales o servicis.  
G) Distribuir i coordinar d'acord amb la direcció d'infermeria les tasques que corresponen a tot el personal auxiliar sanitari de la seua sala o servici.  
  
Infermer/a i infermer obstetricoginecològic/comare.  
Són aquells que, estant en possessió del títol corresponent, realitzen les funcions pròpies d'eixa titulació, en qualsevol servici del centre, que són les següents:  
A) Vigilar i atendre els malalts/es en les seues necessitats generals i humanes, així com sanitàries, en especial en el moment en què requerisquen els seus servicis.  
B) Administrar els medicaments segons les prescripcions facultatives, ressenyant els tractaments.  
C) Prendre pressions sanguínies, polsos i temperatures.  
D) Auxiliar els metges/esses, preparant-los el material i medicaments que hagen de ser utilitzats.  
E) Ordenar el material, determinant el que puga ser utilitzat.  
F) Ordenar les històries clíniques, anotant-hi totes aquelles dades relacionades amb la pròpia funció que hi han de figurar.  
G) Complir aquelles altres funcions de la seua competència que determine el reglament intern del centre o s'indique en les instruccions pertinents.  
  
Fisioterapeuta.  
Correspon als graus o diplomats universitaris en Fisioteràpia la presentació de les cures pròpies de la seua disciplina, a través de tractaments amb mitjans i agents físics, dirigits a la recuperació i rehabilitació de persones amb disfuncions o discapacitats somàtiques, així com a la seua prevenció.  
  
Terapeuta ocupacional.  
Correspon als graus o diplomats universitaris en Teràpia Ocupacional l'aplicació de tècniques i la realització d'activitats de caràcter ocupacional que tendisquen a potenciar o suplir funcions físiques disminuïdes o perdudes, i a orientar i estimular el desenrotllament de tals funcions.  
  
Tècnic/a especialista.  
Són aquells/es que amb la titulació corresponent als estudis de Formació Professional de segon grau, branca sanitària, o aquells que els substituïsquen, realitzen les funcions pròpies i específiques d'esta titulació.  
A manera d'exemple es mencionen els TER (Tècnic Especialista en Radiodiagnòstic), TEL (Tècnic Especialista en Laboratori), TAP (Tècnic Especialista en Anatomia Patològica), TSDS (Tècnic Superior en Documentació Sanitària) sense que esta enumeració supose exclusió d'altres que hi haja o puga haver-hi en un futur.  
  
Logopeda.  
Els graus o diplomats universitaris en Logopèdia exercixen les activitats de prevenció, avaluació i recuperació dels trastorns de l'audició, la fonació i del llenguatge, per mitjà de tècniques terapèutiques pròpies de la seua disciplina.  
  
Ajudant/a i auxiliar d'investigació.  
A) Es reconeix la categoria d'ajudant/a d'investigació, amb funcions de posada a punt i realització de tècniques especials (tècniques amb material biològic, com ara cultius cel·lulars, microscòpia electrònica, obtenció de cariotips, tècniques bioquímiques, tècniques fotogràfiques especialitzades i altres tècniques complementàries especialitzades, com ara elaboració de dades, composició de gràfics, taules, etc.), que col·labora amb el personal titulat en la labor d'investigació.  
B) Es reconeix la categoria d'auxiliar d'investigació, amb funcions de manteniment de la infraestructura del laboratori, la qual cosa suposa neteja i preparació del material, manteniment dels aparells, preparació dels reactius, confecció dels fitxers, així com la realització de tècniques analítiques i experimentals d'índole rutinària.  
  
Tècnic/a cures auxiliars d'infermeria.  
A) La categoria d'auxiliar d'infermeria, en clíniques, policlíniques, laboratoris o centres on no existisca l'internament o enllitat de malalts serà l'exercida pel treballador/a que realitza les funcions o servicis auxiliars, com ara l'acollida i orientació de les persones que assistisquen a la consulta, la recepció de volants i documents, la distribució dels malalts per a la millor ordenació en l'horari de visites, la inscripció dels llibres de registre, volants, comprovants, i en general totes aquelles activitats que sense tindre un caràcter professional sanitari titulat, qui les realitza facilita la funció del metge/essa o del personal d'infermeria.  
  
B) La categoria d'auxiliar d'infermeria en centres d'hospitalització i internament serà l'exercida pel treballador/a que sense estar en possessió de títol realitza les funcions següents:  
a) Distribuir i si és el cas administrar els menjars dels hospitalitzats/des.  
b) Ajudar els pacients en la seua higiene personal i en les seues necessitats fisiològiques.  
c) Fer els llits i vigilar la neteja de les habitacions.  
d) Arreplegar i disposar la roba usada i enviar-la a la bugaderia.  
e) Ajudar el personal d'infermeria quan siga necessari en l'administració de medicaments no injectables.  
f) Realitzar labors de preparació i neteja de mobiliari, material i aparells clínics.  
g) Podrà arreplegar les dades obtingudes per inspecció no instrumental del malalt, perquè haja rebut indicació expressa del personal d'infermeria o del metge/essa responsable.  
h) Igualment, comunicarà al personal d'infermeria o metges/esses responsables els signes del malalt que criden la seua atenció i les espontànies manifestacions d'este sobre els seus símptomes.  
  
Tècnic/a en Farmàcia.  
La categoria de tècnic de Farmàcia en centres d'hospitalització i internament serà exercida pel treballador/a què realitza les tasques de dispensació i distribució d'especialitats farmacèutiques, parafarmàcia i productes sanitaris, col·laborant en la preparació de les fórmules magistrals i/o preparats oficinals, davall la supervisió del facultatiu.  
  
  
Auxiliar sanitari/ària.  
La categoria d'auxiliar sanitari en centres d'hospitalització i internament serà l'exercida pel treballador/a encarregat d'ajudar al personal sanitari titulat, així com realitzar les funcions mecàniques, com ara transport de malalt, així com materials, efectes o qualsevol equip per a l'atenció d'estos, dins del centre o anàlogues.  
  
  
Cap d'àrea.  
Funcions:  
A) És el/la responsable de l'àrea del seu càrrec, que coordina i controla el funcionament dels distints negociats que els integren.  
B) Cooperar amb els altres caps d'àrea, davall les ordes del director/a, al millor despatx dels assumptes administratius.  
C) Supervisar les tasques realitzades pel personal adscrit a la seua àrea.  
  
Cap de negociat.  
Funcions:  
A) És el/la responsable del negociat que coordina i controla les funcions del personal adscrit al mateix.  
B) Cooperar amb els altres llocs de cap de negociat davall les ordes del cap d'àrea al millor despatx dels assumptes administratius.  
  
  
Analista de sistemes.  
És l'encarregat/da d'analitzar i projectar les solucions que servisquen de base per a l'elaboració de programes destinats a equips de processament de dades, que està vinculat a l'empresa en virtut de relació laboral.  
  
Programador/a informàtic.  
És l'encarregat/da de preparar els programes corresponents als diversos temes proposats als equips de processament de dades, coordinant-los.  
  
Operador/a informàtic.  
És el que s'ocupa de realitzar les operacions d'imputació en màquines principals de processament de dades, que coneix perfectament les possibilitats i els recursos de l'equip per a aconseguir el seu millor i la més idònia utilització.  
  
Oficial administratiu.  
Són els treballadors/es que, amb iniciativa i responsabilitat, duen a terme funcions de comptabilitat i administració en general.  
  
Auxiliar administratiu.  
Són els treballadors/es que, sense iniciativa ni responsabilitat, es dediquen als servicis auxiliars de l'administració.  
  
Personal d'admissió.  
És el personal que realitza les labors pròpies de la recepció en els centres en què es trobe ubicada. Inclourà les categories de recepcionista i de telefonista (personal que atén la central telefònica).  
  
  
Porter/a.  
Es consideren inclosos en esta categoria els/les que efectuen la vigilància de portes i accessos als distints establiments del centre. Cuidaran que es complisquen les instruccions directes de l'administració general i regularan igualment l'entrada de personal i visitants.  
  
  
Vigilant/a nocturn.  
És el treballador/a que exercix les funcions de porter/a, si bé referit a la jornada nocturna, així mateix, ha de vigilar l'exterior de l'edifici quan així ho ordene la direcció o administració.  
  
Nutricionista, dietista.  
Són els encarregats de vigilar i dirigir la condimentació dels plats que figuren en el menú del dia, que ha de ser confeccionat amb antelació, i el que cuida amb cura tant la presentació com l'aprofitament dels aliments integrants, en pro d'un millor servici, vigilant, per tant, que es complisquen les seues instruccions. Coordinarà i omplirà les dietes per als malalts per la secció mèdica corresponent.  
  
  
Cuiner/a.  
Integren este grup aquells professionals que, amb els coneixements suficients per a exercir este càrrec, elaboraran els menús i d'ells dependran, si n'hi ha, empleats d'inferior categoria.  
  
Tècnic bàsic en operacions de cuina, inclourà les categories següents:  
a) Ajudant de cuina. Ajudaran el cuiner en els treballs que exigisquen una menor formació professional, hauran de posar en tot moment el màxim d'interés per a adquirir els coneixements professionals necessaris per a passar a una superior categoria.  
b) Llavaplats. És el treballador/a encarregat d'escurar la vaixella, cristalleria, coberteria i qualsevol classe de paraments propis de la dependència. Tindrà especial atenció en el maneig i conservació d'este material, a fi d'evitar ruptures, i procurarà retindre el menor temps possible el material brut. Tindrà a càrrec seu la neteja del servici de cuina.  
c) Cambrer/a. Són els que servixen i atenen al client, a les ordes del cap de cuina, i realitzaran el seu treball amb la major diligència, correcció i orde. Hauran de posseir coneixements elementals de cuina, en el seu aspecte teòric, a fi de poder informar el client sobre la confecció dels distints plats de la minuta o carta. Atendrà, si n'hi ha, el menjador del personal dependent del centre.  
  
Cap de manteniment.  
És el treballador/a responsable directe de l'explotació i manteniment de totes les instal·lacions del centre.  
  
Cap de taller.  
S'inclou en esta categoria aquells que, amb responsabilitat pròpia al capdavant d'un determinat nombre de persones o per si sols, desenrotllen la labor específica pròpia de cada cas.  
  
Oficial de manteniment.  
Són els treballadors/es que realitzen els oficis d'electricista, calefactor/a, llanterner/a, conductor/a, obrer/a, fuster/a, vidrier/a, pintor/a, jardiner/a, perruquer/a, maquinista de bugaderia.  
  
Personal auxiliar de servicis, inclourà les categories següents:  
a) Auxiliar de manteniment. És el personal que, amb uns coneixements generals de l'ofici corresponent auxilien el personal especialitzat de la seua categoria en l'execució dels treballs propis o efectuen aïlladament altres de menor importància.  
b) Peó. Realitzaran els treballs elementals per als quals no es requerix cap preparació ni coneixements teòric pràctic de cap classe. Pot servir indistintament en qualsevol de les seccions de l'empresa.  
  
c) Netejador/a i capellà.  
  
  
Província de Castelló  
  
El sistema de classificació professional s'establix basant-se en grups professionals i àrees funcionals. Totes les persones que estiguen enquadrades en un determinat grup i nivell professional, si és el cas, tindran la mateixa retribució.  
  
Grups personals. Definicions  
  
Grup I  
1. Criteris generals: engloba totes aquelles tasques que s'executen segons instruccions concretes, clarament establides, amb un alt grau de dependència, que requerisquen preferentment esforç físic o atenció i que no necessiten formació específica excepte l'ocasional d'un període d'adaptació.  
2. Formació: experiència adquirida en l'exercici d'una professió equivalent i titulació de graduat en educació secundària, graduat escolar o certificat d'escolaritat o certificat d'haver cursat l'educació secundària obligatòria o d'haver cursat un programa de garantia social o semblant.  
  
Integraran este grup les següents categories, dins de dos nivells:  
  
- Nivell 1: l'integraran les categories amb funcions més bàsiques i elementals.  
- Nivell 2: l'integraran les categories amb funcions que impliquen major experiència i coneixements.  
  
  
Nivell 1:  
Ajudant/a d'oficis diversos.  
Auxiliar de cuina.  
  
Nivell 2:  
Personal de neteja.  
Zelador/a.  
Personal de bugaderia, planxa, tall i costura.  
Conductor.  
Recepcionista.  
  
Grup II  
1. Criteris generals: tasques que consistixen en operacions realitzades seguint un mètode de treball precís, amb supervisió directa o sistemàtica, que exigixen normalment coneixements professionals de caràcter elemental i aptituds pràctiques, o, a falta d'això, un període breu d'adaptació.  
2. Formació: titulació o coneixements adquirits en l'exercici de la seua professió equivalents a graduat en educació secundària, educació general bàsica o formació professional de tècnic o tècnic auxiliar, complementada amb una formació específica en el lloc de treball.  
  
Integraran este grup les següents antigues categories:  
Auxiliar administratiu/iva.  
Tècnic en cures auxiliars d'infermeria, auxiliar de clínica, auxiliar d'infermeria.  
Cuiner/a.  
Oficis (mecànic/a, pintor/a, llanterner/a, calefactor/a, obrer, fuster/a, electricista).  
Jardiner/a.  
Auxiliar (logopèdia, teràpia ocupacional).  
  
Grup III  
1. Criteris generals: treballs d'execució autònoma que exigisquen, habitualment, iniciativa per part dels treballadors que els exercixen, comporta davall supervisió la responsabilitat d'estos i poden ser ajudats per un altre o altres treballadors.  
També formaran part d'este grup totes aquelles funcions que, tenint un contingut mitjà d'activitat intel·lectual i d'interrelació humana, suposen la integració, coordinació i supervisió de tasques homogènies, realitzades per un conjunt de col·laboradors, en un estadi organitzatiu menor.  
  
2. Formació: titulació o coneixements adquirits en l'exercici de la seua professió equivalents a batxillerat, batxillerat unificat polivalent o formació professional de tècnic superior o tècnic especialista, complementada amb formació específica i/o experiència dilatada en el lloc de treball. Integraran este grup les categories següents:  
  
Tècnics/ques especialistes.  
Operador/a d'ordinador.  
Encarregat/ada.  
Oficial administratiu/va.  
Cap de negociat.  
Cap de taller.  
Cap de cuina.  
Dietista.  
  
Grup IV  
1. Criteris generals: funcions que suposen la integració, coordinació i supervisió de tasques diverses, realitzades per un conjunt de col·laboradors, així com tasques complexes però homogènies que, inclús sense implicar responsabilitat de comandament, tenen un alt contingut intel·lectual i d'interrelació humana, en un marc d'instruccions generals d'alta complexitat tècnica.  
2. Formació: titulació o coneixements adquirits en l'exercici de la seua professió equivalents a diplomats, enginyers o arquitectes tècnics, o llicenciats, completada amb una formació específica en el lloc de treball.  
Integraran este grup les categories següents:  
Infermers/res.  
Infermers obstetricoginecològics/comares  
Fisioterapeuta.  
Terapeuta ocupacional.  
Logopeda.  
Treballador/a social.  
Enginyer/a arquitecte/a tècnic/a.  
Diplomat/ada.  
Diplomat/ada en Relacions Laborals.  
Programador/a.  
Cap d'infermeria.  
Supervisor/a.  
Cap de secció.  
  
Grup V  
1. Criteris generals: funcions que suposen la realització de tasques tècniques complexes i heterogènies, amb objectius globals definits i alt grau d'exigència en autonomia, iniciativa i responsabilitat.  
  
Funcions que suposen la integració, coordinació i supervisió de funcions, realitzades per un conjunt de col·laboradors d'una mateixa unitat funcional.  
S'inclouen també en este grup professional funcions que suposen responsabilitat completa per la gestió d'una o diverses àrees funcionals de l'empresa, a partir de directrius generals molt àmplies directament emanades de la mateixa direcció, a què han de donar compte de la seua gestió, així com funcions que suposen la realització de tasques tècniques de més alta complexitat i inclús participació en la definició dels objectius concrets a aconseguir en el seu camp, amb molt alt grau d'autonomia, iniciativa i responsabilitat en l'esmentat càrrec de responsabilitat tècnica.  
2. Formació: titulació o coneixements adquirits en l'exercici de la seua professió equivalents a diplomats, enginyers tècnics i arquitectes tècnics, completada amb una experiència dilatada en el seu sector professional o llicenciats, enginyers, arquitectes i doctors, completada amb una formació específica.  
Integraran este grup les categories següents:  
Metge/essa.  
Farmacèutic/a.  
Psicòleg/Psicòloga.  
Llicenciat/ada.  
Arquitecte/a.  
Lletrat/ada.  
Enginyer/a.  
Analista de sistemes.  
Analista.  
Administrador/a.  
Metge/a cap/a de departament.  
Subdirector/a administratiu/va.  
director/a administratiu/va.  
director/a metge/essa.  
  
Àrees d'activitat  
S'establixen les següents àrees funcionals o orgàniques en relació amb la seua correspondència en branques homogènies. En tot cas, la mobilitat funcional es produirà dins del grup, amb el límit de la idoneïtat i aptitud necessària per a l'exercici de les tasques que s'encomanen al treballador en cada lloc de treball, amb realització prèvia, si cal, de processos simples de formació i adaptació, i dins dels límits previstos per l'article 39 de l'Estatut dels Treballadors.  
  
  
Àrea «A»: Àrea d'administració  
Comprensiva del conjunt d'activitats pròpies de l'administració en tots els àmbits i nivells, i configurada com la branca de gestió de centres i servicis, que a títol d'exemple són: la gestió de personal, labors de documentació, biblioteca i secretaria, control i comptabilitat de subministraments, relació amb proveïdors, administració de béns, processos informàtics i comunicació, i en general amb aquelles altres que configuren l'aparell de gestió del servici o centre respectiu, comunicació interna i externa dels servicis i centres, custòdia, repartiment i distribució de béns i correspondència. Així mateix, s'inclouen en esta àrea el conjunt d'activitats o tasques relacionades directament amb la informació i recepció de persones i béns, des de les que impliquen màxima autonomia i responsabilitat, pròpies de la direcció i organització de l'activitat, i que requerixen estar en possessió de titulació i coneixements específics, fins aquells altres de caràcter auxiliar per als quals només s'exigixen coneixements elementals i responsabilitat i iniciativa restringida.  
  
Àrea «B»: Àrea sanitària assistencial  
Comprensiva del conjunt d'activitats directament relacionades amb la salut i l'assistència als malalts incloses aquelles que tinguen un caràcter merament auxiliar o complementari, i comprenent des de les que requerixen el més alt grau d'especialització i coneixements tecnificats i comporten el major grau de responsabilitat i autonomia, fins aquelles de caràcter auxiliar per a les quals només s'exigix qualificació professional elemental en uns casos i inferior en altres.  
  
Àrea «C»: Àrea de servicis generals  
Comprensiva d'aquelles activitats no enquadrades en les anteriors àrees d'activitat i que comprenen tots aquells servicis que demana el funcionament normal dels centres, tant si es corresponen com si no, a un ofici determinat i englobant des de les més complexes organitzativament i tècnicament per a les quals s'exigisca estar en possessió de titulació i coneixements específics, màxima responsabilitat i alt grau d'autonomia, com poden ser les pròpies d'organització de l'activitat, inspecció i control tècnic d'esta, elaboració de projectes i investigació de processos, fins aquelles altres que, sent mera execució de l'anterior, no requerisquen destresa o cap habilitat específica.  
  
Se subdividix en tres àrees concretes:  
Manteniment, oficis i servicis tècnics.  
Bugaderia i planxat i hostaleria.  
Servici de neteja.  
La comissió paritària del conveni tindrà com a funció específica l'estudi i resolució de les discrepàncies que puguen sorgir en l'adscripció de les noves professions als nous grups professionals.  
  
Annex II. Taules salarials per províncies  
Annex III. Sistema d'increment salarial basat en formació i compromís amb l'organització  
  
  
  
ANNEX III  
Sistema per a l'obtenció del dret a increment salarial   
basat en formació i compromís amb l'organització  
  
Article 1. Àmbit territorial, funcional, personal i temporal  
1.1. Àmbit territorial del Conveni d'Empresa d'Hospitals Nisa Comunitat Valenciana  
1.2. Àmbit funcional a totes les categories fixades en el Conveni Col·lectiu d'Empresa d'Hospitals Nisa Comunitat Valenciana  
1.3. Serà aplicable a tots els treballadors considerats personal d'estructura (personal fix i de relleu per jubilació parcial) que presten els seus servicis en qualsevol dels centres d'Hospitals Nisa dins de l'àmbit territorial establit  
1.4. Té caràcter indefinit i iniciarà la seua vigència i efectes, emmarcat en la vigència del Conveni d'empresa, des de l'1 d'octubre de 2014 i segons el que establix l'article 4.2.3.  
  
Article 2. Definició d'increment salarial basat en formació i compromís amb l'organització  
Constituïx un sistema de reconeixement públic, exprés i de forma individualitzada, del nivell de formació i compromís aconseguit per un treballador dins de l'organització on presta els seus servicis, com a conseqüència del compliment dels objectius assignats al procés de les seues funcions, com a conseqüència del compromís adquirit cap a la seua organització i, tot això, a través de la formació contínua.  
Té com a objectiu bàsic l'increment de la qualitat en la satisfacció de les necessitats i expectatives als clients a qui es dirigix, convertint-se així en una ferramenta de gestió destinada a millorar les condicions de treball dels professionals que presten els seus servicis en els Hospitals NISA de Comunitat Valenciana  
  
  
Article 3. Estructura de l'increment salarial basat en formació i compromís amb l'organització  
3.1. Es tracta de la consecució d'un dret d'increment salarial percentual sobre el salari base. Este dret s'aconseguix amb el compliment de dos variables independents i necessàries, i que han de concórrer conjuntament:  
a) El compliment dels requisits de formació i compromís amb l'organització establits per a cada període, amb possibilitat d'aconseguir escalons percentuals d'increment intermedis, i amb un límit acumulat total del 20 % del salari base.  
b) El transcurs efectiu d'un període de temps mínim, igual per a tot el conjunt de treballadors, per a optar al dret de l'increment salarial indicat, que serà un trienni  
Per als hospitals de la província de València, l'increment salarial màxim per trienni serà d'un 2 % del salari base.  
Per als hospitals de la província de Castelló, l'increment salarial màxim per trienni serà d'un 2,5 % del salari base.  
En funció del grau de compliment dels requisits de formació i compromís amb l'organització, i sempre transcorregut el període temporal mínim fixat d'un trienni, els diferents estadis intermedis que es podran aconseguir seran els següents:  
- La consecució del 100 % dels requisits establits suposarà el dret a obtindre l'increment salarial màxim establit per província  
  
- Amb la consecució entre el 65 % i el 85 % dels requisits establits en el període es podrà exercir l'opció de canviar el 65 % dels requisits aconseguits per un increment del salari base d'un 1 % en la província de València i un 1,25 % en la província de Castelló. Els requisits aconseguits no canviats quedaran en borsa de formació per al període següent  
  
- Amb la consecució entre el 85 % i el 100 % dels requisits establits en el període es tindrà la possibilitat de:  
- Aplicar el punt anterior  
- Continuar durant l'any següent fins a aconseguir el 100 % dels requisits, i canviar-los en el moment que s'aconseguisquen per l'increment màxim establit per província. Esta opció no modifica de cap manera ni l'inici ni el fi dels períodes mínims temporals indispensables fixats de triennis  
- La consecució de menys del 65 % dels requisits establits en el període no donarà dret a increment salarial, i el saldo aconseguit quedarà en borsa de formació per al període següent  
- Transcorregut el període temporal indispensable i necessari d'un trienni per a generar el dret a un increment percentual sobre el salari base, necessàriament haurà de transcórrer novament un altre període temporal de tres anys per a poder optar novament a eixe dret. En eixe nou període el treballador partirà ja com a borsa de formació amb la puntuació que haja aconseguit en el període anterior i que no haja sigut aplicada.  
Els treballadors que a l'inici d'un període de trienni siguen majors de 59 anys tindran dret a la finalització del període a 1/3 de l'increment salarial màxim per província encara que no hagen complit els requisits establits, sempre que no hagen aconseguit ja el límit màxim acumulat del 20 % sobre el salari base per este concepte. Per a poder optar a major increment en eixe període hauran de complir els requisits establits.  
3.2. S'establirà un sistema d'avaluació contínua per a cada treballador del compliment dels requisits de formació i compromís amb l'organització establits per període tenint ja en compte el nivell aconseguit per cada un d'ells. Este sistema consistirà en l'obtenció d'una puntuació acumulada dins de cada període en compliment dels objectius definits en cada àrea d'avaluació, i tenint en compte el nivell de qualificació de la categoria de cada treballador i el nivell de profunditat ja aconseguit per cada treballador.  
3.3. Les àrees d'avaluació seran les següents:  
1. Qualitat funcional / assistencial i compromís amb l'organització (assistencial, processal...).  
2. Activitats de formació contínua, acadèmiques i científiques.  
Les àrees d'avaluació es basen en la consecució d'uns objectius organitzacionals dissenyats per la direcció de l'empresa a propòsit de l'increment salarial basat en formació i compromís amb l'empresa, i publicats, anualment, perquè els treballadors puguen mantindre's informats de les seues exigències.  
Els continguts de les àrees d'avaluació s'adequaran als grups de titulació i categories professionals. Les organitzacions garantiran el dret a la igualtat en les exigències de l'objecte d'avaluació.  
3.4. La direcció de l'empresa definirà els objectius de qualitat funcional / assistencial i compromís amb l'organització previstos en el Pla anual de Qualitat que seran objecte de valoració per a l'increment salarial basat en formació i compromís amb l'organització.   
L'àrea d'avaluació de qualitat funcional assistencial / i compromís amb l'organització té una valoració multidimensional en les següents subàrees específiques:  
Processos - qualitat assistencial (PC)  
Satisfacció del client - valoració d'enquestes i avaluació de reclamacions (SC)  
3.5. En les activitats de formació contínua, acadèmiques i científiques es valoraran totes les accions formatives genèriques i especifiques acreditades oficialment que incidisquen favorablement en el lloc de treball, que estiguen relacionades amb el lloc que exercisca el treballador o que siguen necessàries per al desenrotllament professional del seu lloc de treball, així com les accions formatives que l'empresa propose com a pla de formació anual que done dret a increment salarial.  
Les accions formatives de compliment obligatori per a l'empresa com les 20 hores anuals obligatòries a càrrec de l'empresa seran tingudes en compte en el còmput de formació que done dret a increment salarial, però amb una valoració menor que tota aquella formació el càrrec de la qual quede compartit entre l'empresa i el treballador, o la que siga totalment a càrrec del treballador. Açò és, serà valorada amb major puntuació per a la consecució dels requisits establits en el període per a obtindre el dret d'increment percentual del salari base basat en formació aquella formació que es realitze fora de la jornada de treball, aquella formació que en definitiva supose major esforç per al treballador.  
  
Cas que en el còmput acumulat del trienni mínim necessari per a generar el dret a increment salarial percentual sobre salari base, per causes alienes al treballador, l'empresa no puga oferir la formació que per llei té l'obligació d'oferir a càrrec seu, la part que falte per oferir es considerarà realitzada per tots els treballadors del grup, i es computarà com a formació bàsica, dins de jornada laboral, i amb el factor corrector que corresponga a les hores per treballador que queden pendents, branca humana o relacional.  
3.6. Als treballadors a qui s'aplique l'increment salarial basat en formació se'ls informarà de la seua puntuació de forma ordinària periòdicament a través del portal de l'empleat i de manera extraordinària sempre que ho sol·liciten.  
  
Article 4. Funcionament  
4.1. Premisses generals  
- Voluntarietat  
- Sistema objectiu d'avaluació i transparència en tot el procés  
- Fàcil aplicació.  
- Irreversibilitat dels increments adquirits.  
4.2. Desenrotllament evolutiu per a l'abast dels requisits exigits  
4.2.1. Variables que incidixen i condicionen l'abast del dret a increment salarial  
Relació conjunta i necessària de dos variables independents:  
1r. Temps. Es prendrà com a criteri el temps transcorregut en 360 dies naturals (correspondència a 1 any) acumulats pels distints períodes de servicis prestats.  
2n Mèrits. S'obtindran per la suma de punts obtinguts en les distintes àrees d'avaluació. Estos punts aniran acumulant-se durant el període.  
  
Consideracions addicionals.  
Variable temps.  
El període de temps mínim exigit per a optar al dret d'increment salarial en funció de requisits complits serà de 3 anys.  
1. Es considerarà com a servicis prestats la suspensió de contracte per AT i EP en la seua totalitat. Així mateix, es computarà com servicis prestats 6 mesos d'IT acumulades en un període  
2. Es consideraran com servicis prestats les suspensions de contractes i permisos no retribuïts que s'acullen a l'empara de la Llei de Conciliació de la Vida Familiar i Laboral. Queden excloses les excedències i els permisos sense sou fora de la legislació indicada.  
3. Tots els treballadors d'estructura (personal fix i de relleu per jubilació parcial) de nova incorporació a l'organització podran adherir-se al sistema d'increment salarial basat en formació i compromís a partir de l'inici del següent període de 3 anys a la seua incorporació. Des de la seua incorporació fins a l'inici d'eixe nou trienni podran ja anar complint requisits exigits que seran tinguts en compte en la seua borsa de formació. Este punt serà igualment d'aplicació per a nous treballadors indefinits que provinguen de la conversió en fix del seu contracte eventual, i el període de temps en què podran ja anar complint requisits exigits serà des de la data en què quede establida la seua antiguitat  
  
Variable mèrits.  
Els mèrits a acumular en cada període, definits per a les àrees d'avaluació, per a aconseguir el dret al percentatge màxim d'increment salarial basat en formació i compromís amb l'organització seran de 100 punts, amb les consideracions següents:  
- 100 punts és el màxim que pot canviar un treballador en un període, i amb ells obtindre el percentatge màxim d'increment de salari base segons la seua província  
- Per a aconseguir-los es computaran els punts entre els aconseguits en el període corrent i els que aporte el treballador de la seua borsa de formació  
- En tot cas serà necessari, com a requisit de continuïtat en la formació i compromís amb l'organització, cobrir dins del període corrent una mitjana per any de 16,67 punts com a mínim per a poder generar el dret a l'increment de salari. Si no es complix esta condició, els requisits complits per un treballador en el període s'afegiran a la seua borsa de formació  
- Com a única excepció al punt anterior, un treballador podrà accedir al dret a increment salarial basat en formació i compromís amb l'organització si al finalitzar un període, encara que no haja complit la condició anterior, compte en la seua borsa de formació amb 100 punts acumulats entre el període corrent i anteriors  
La formació que el treballador vullga vincular a la possibilitat d'increment salarial comptarà amb una major o menor valoració en funció que es realitze dins o fora de la seua jornada de treball.  
4.2.2. Accés al sistema  
El treballador d'estructura (personal fix i de relleu per jubilació parcial), dins del grup/categoria professional a què pertanga i se li aplique, quedarà inclòs en el sistema d'avaluació de formació i compromís amb l'organització que li done la possibilitat d'optar a increment salarial  
  
Per al moment inicial, i per a la seua valoració i incorporació en la borsa de formació d'inici de cada treballador, els treballadors podran acreditar la formació realitzada amb anterioritat a la posada en marxa del sistema sempre que siguen accions formatives genèriques i específiques acreditades oficialment que incidisquen favorablement en el lloc de treball, que estiguen relacionades amb el lloc de treball que exercisca el treballador o que siguen necessàries per al desenrotllament professional del seu lloc de treball, així com les accions formatives proposades per l'empresa dins del seu pla de formació, que no siguen anteriors a l'1 d'octubre de 2009.  
La seua valoració es realitzarà amb els mateixos criteris establits per al funcionament actual del sistema.  
Esta formació acreditada d'inici serà incorporada a la borsa de formació de cada treballador. No suposarà cap dret d'increment salarial fins que transcórrega el primer trienni des de la posada en marxa del sistema, açò és, fins a l'1 d'octubre de 2017. I donarà dret d'increment segons les condicions i normes establides en l'article anterior 4.2.1.  
  
4.2.3. Posada en marxa del sistema  
El sistema es posarà en marxa l'1 de gener de 2015, si bé iniciarà la seua vigència i efectes des de l'1 d'octubre de 2014, i el primer període de tres anys finalitzarà el 30 de setembre de 2017.  
4.2.4. Consecució del dret a increment salarial  
1r. Temps: Haver transcorregut, almenys, el període obligatori de 3 anys des de la vigència i efectes del sistema comú per a tots els treballadors  
2n Mèrits: aconseguir una puntuació acumulada durant el trienni, complint els requisits establits per a això, i seguint les consideracions de l'article 4.2.1. i de l'article 3.1.  
El màxim canviable en un trienni serà de 100 punts, repartit segons les àrees d'avaluació de la manera següent:  
- Qualitat funcional / assistencial i compromís amb l'organització: fins a 30 punts.  
- Activitats de formació contínua, acadèmica i científiques: fins a 70 punts.  
  
Article 5. Àmbit funcional personal  
Este acord serà aplicable a les categories professionals de personal sanitari i no sanitari segons es reflectixen en l'annex I i l'annex II del present Conveni d'Empresa  
  
Article 6. Àrees d'avaluació  
Les àrees d'avaluació de mèrits seran les següents:  
1. Qualitat funcional / assistencial i compromís amb l'organització  
L'empresa, en els seus plans anuals de qualitat, establirà per a les distintes categories professionals, els objectius assistencials proposats per a la consecució dels requisits establits en el període. Estos objectius es comunicaran prèviament a l'inici de l'exercici a la Comissió de Seguiment de la Formació i estaran a disposició dels treballadors per al seu coneixement.  
2. Activitats de formació contínua, acadèmiques i científiques.  
Es valoraran totes les accions formatives genèriques i especifiques acreditades oficialment que incidisquen favorablement en el lloc de treball, que estiguen relacionades amb el lloc que exercisca el treballador o que siguen necessàries per al desenrotllament professional del seu lloc de treball, així com les accions formatives que l'empresa propose com a pla de formació anual que done dret a increment salarial.  
Respecte d'això, per al personal sanitari, es valoraran entre altres les àrees següents:  
- Projectes i participació en investigació.  
- Projectes i participació en la millora dels processos funcionals en el marc de les seues competències professionals  
- Publicacions i presentacions de l'activitat docent i investigadora.  
  
- Activitats de formació en l'àmbit de l'adquisició de coneixements.  
  
- Reunions en l'àmbit de l'adquisició de coneixements.  
- Docència pre i postgrau en les unitats docents acreditades (MIR, FIR, PIR...etc.) i totes aquelles delegades a l'empresa.  
Respecte d'això, per al personal no sanitari, es valoraran entre altres les àrees següents:  
- Projectes i participació en la millora dels processos funcionals en el marc de les seues competències professionals.  
- Publicacions i presentacions de l'activitat docent.  
- Activitats de formació en l'àmbit de l'adquisició de coneixements.  
  
- Reunions en l'àmbit de l'adquisició de coneixements i propostes de millora en els processos funcionals en els seus distints departaments o servicis.  
  
Article 7. Concreció dels requisits exigits i valoració  
El màxim canviable en un trienni serà de 100 punts, repartit segons les àrees d'avaluació de la manera següent:  
Qualitat funcional / assistencial i compromís amb l'organització: fins a 30 punts al trienni.  
- Processos - qualitat assistencial (PC): 15 punts canviables al trienni, 7,50 punts màxims a l'any  
Compliment dels indicadors objectius avaluats en les auditories de qualitat (grau d'ompliment de la història clínica): 1 punt per auditoria amb resultat d'èxit  
Millores en processos, instruccions de treball, protocol tècnic, qualsevol documentació del sistema de gestió de processos, o bé creació d'una nova documentació que millore la sistemàtica de treball: 0,5 punts per millora  
- Satisfacció del client - valoració d'enquestes i avaluació de reclamacions (SC): 15 punts canviables al trienni, 7,50 punts màxims a l'any  
  
Resultats d'enquestes: 2 punts a l'any per superar la mitjana objectiva  
Disminució del volum de queixes i reclamacions: 1 punt a l'any per compliment d'objectius  
Felicitacions: 1 punt per felicitació individual, 0,5 punts per felicitació col·lectiva  
  
Activitats de formació contínua, acadèmiques i científiques: fins a 70 punts al trienni  
Les variables a tindre en compte per a la major o menor valoració de la formació adquirida per un treballador seran les següents:  
- Esforç del treballador  
- La formació que el treballador vullga vincular a la possibilitat d'increment salarial comptarà amb una major o menor valoració en funció que es realitze dins o fora de la seua jornada de treball. Açò és, serà valorada amb major puntuació per a la consecució dels requisits establits en el període per a obtindre el dret d'increment percentual del salari aquella formació que es realitze fora de la jornada de treball, aquella formació que en definitiva supose major esforç per al treballador.  
  
- Temps emprat pel treballador  
- Profunditat de continguts  
Es tindrà en compte el nivell de partida i el nivell aconseguit per un treballador en l'evolució dels seus estudis en una matèria concreta (nivell bàsic, intermedi, avançat).  
- Àrea de coneixement  
- que incidisquen favorablement en el lloc de treball encara sense ser pròpies del lloc. Branca Humana o relacional de coneixement o branca de gestió.  
- que estiguen relacionades amb el lloc que exercisca el treballador. Branca tècnica / especialitzada de coneixement, tenint en compte el nivell de qualificació en funció de la categoria professional del treballador.  
- que siguen necessàries per al desenrotllament professional del seu lloc de treball  
Dins de la formació podrem distingir les possibilitats següents:  
  
Formació obligatòria per a l'empresa. 20 hores anuals. Estarà adequada i dirigida per categories professionals  
Formació impartida per l'empresa no obligatòria. Estarà adequada i dirigida per categories professionals  
Formació externa a l'empresa, i que esta siga presencial o en línia.  
I estaran valorades de distinta forma segons les variables indicades anteriorment amb la puntuació indicada en el quadro adjunt i l'aplicació dels factors correctors de temps i àrea de coneixement, i sempre a èxit o obtenció del resultat  
Tots els cursos que formen part del pla de formació anual de l'empresa estaran prèviament enquadrats i valorats segons estes variables en el moment que siguen posats a disposició i informació dels treballadors. Aquells cursos aliens a l'empresa i al seu pla de formació hauran de ser prèviament presentats pel treballador per al seu enquadrament i valoració.  
  
  
  
  
  
TAULES SALARIALS 2013. PROVÍNCIA D'ALACANT  
  
 Salari conveni euros  
  
GRUP A. PERSONAL DIRECTIU  
  
1.1 DIRECTOR MÈDIC 2.172,65  
1.2 DIRECTOR ADMINISTRATIU 2.059,59  
  
  
GRUP B. PERSONAL SANITARI   
  
TITULATS SUPERIORS   
1.1 METGE CAP DE SERVICI 1.913,22  
1.2 METGE DE GUÀRDIA 1.748,92  
1.3 RADIÒLEG 1.748,92  
1.4 ANALISTA 1.748,92  
1.5 FARMACÈUTIC 1.748,92  
  
TITULATS GRAU MITJÀ   
2.1 SUPERVISOR/A INFERMERIA 1.587,73  
2.2 ATS DUE INFERMERES 1.475,28  
2.3 ATS - COMARES 1.475,28  
2.4 FISIOTERAPEUTES 1.475,28  
  
NO TITULATS   
3.1 CAP SANITARIS 1.119,45  
3.2 AUXILIAR SANITARI ESPECIALITZAT 1.065,03  
3.3 AUXILIAR DE CLÍNICA 1.037,23  
3.4 SANITARIS 1.037,23  
  
  
GRUP C. PERSONAL TÈCNIC NO SANITARI   
  
TITULATS SUPERIORS   
1.1 LLETRAT ASSESSOR JURÍDIC 1.748,92  
1.2 FÍSIC 1.748,92  
1.3 QUÍMIC 1.748,92  
  
TITULAT GRAU MITJÀ   
2.1 ENGINYER TÈCNIC 1.475,28  
2.2 GRADUAT SOCIAL 1.475,28  
2.3 ASSISTENT SOCIAL 1.475,28  
  
  
GRUP D. PERSONAL ADMINISTRATIU  
   
1.1 ADMINISTRADOR 1.913,22  
1.2 CAP DE SECCIÓ 1.584,76  
1.3 CAP DE NEGOCIAT 1.584,76  
1.4 COMPTABLE 1.584,76  
1.5 OFICIAL DE 1a ADMINISTRATIU 1.475,28  
1.6 OFICIAL DE 2a ADMINISTRATIU 1.338,35  
1.7 OFICIAL DE 3a ADMINISTRATIU 1.201,49  
1.8 AUXILIAR ADMINISTRATIU 1.065,03  
1.9 ASPIRANT ADMIN. MENOR 18 ANYS 666,18  
  
  
GRUP E. PERSONAL SUBALTERN  
   
1.1 CONSERGE 1.037,23  
1.2 ORDENANÇA 1.009,88  
1.3 VIGILANT NOCTURN 1.037,23  
1.4 AUXILIARS MENORS DE 18 ANYS 666,9  
  
  
GRUP F. PERSONAL SERVICIS GENERALS  
   
1.1 GOVERNANTES 1.119,45  
1.2 CAP DE CUINA 1.119,45  
1.3 CUINERS 1a 1.037,23  
1.4 CUINERS 2a 988,44  
1.5 AJUDANTS DE CUINA 952,75  
1.6 AUXILIAR DE CUINA MENOR 18 ANYS 666,18  
1.7 ENCARREGATS CAFETERIA 1.119,45  
1.8 CAMBRERS/ES 988,44  
1.9 AJUDANTS CAFETERIA 952,75  
1.10 FREGADORES 952,75  
1.11 NETEJADORES 952,75  
1.12 COSTURERES 955,25  
1.13 PLANXADORES 955,25  
1.14 LLAVADORES 955,25  
1.15 TELEFONISTES 1.037,23  
  
  
GRUP G. OFICIS DIVERSOS  
   
1.1 CAP DE MANTENIMENT 1.119,45  
1.2 CAP DE TALLER 1.119,45  
1.3 CAP D'OFICI 1.119,45  
1.4 OFICIAL DE MANTENIMENT 1.065,03  
1.5 AUXILIAR DE MANTENIMENT 952,75  
1.6 CONDUCTOR 1.065,03  
1.7 PEONS 952,75  
PLUS LOCOMOCIÓ 87,39  
  
  
  
TAULES SALARIALS 2014. PROVÍNCIA D'ALACANT  
  
 Salari conveni euros  
  
GRUP A. PERSONAL DIRECTIU   
  
1.1 DIRECTOR MÈDIC 2.200,89  
1.2 DIRECTOR ADMINISTRATIU 2.086,36  
  
  
GRUP B. PERSONAL SANITARI   
  
TITULATS SUPERIORS   
1.1 METGE CAP DE SERVICI 1.938,09  
1.2 METGE DE GUÀRDIA 1.771,66  
1.3 RADIÒLEG 1.771,66  
1.4 ANALISTA 1.771,66  
1.5 FARMACÈUTIC 1.771,66  
  
TITULATS GRAU MITJÀ   
2.1 SUPERVISOR/A INFERMERIA 1.608,37  
2.2 ATS DUE INFERMERES 1.494,46  
2.3 ATS - COMARES 1.494,46  
2.4 FISIOTERAPEUTES 1.494,46  
  
NO TITULATS   
3.1 CAP DE SANITARIS 1.134,00  
3.2 AUXILIAR SANITARI ESPECIALITZAT 1.078,88  
3.3 AUXILIAR DE CLÍNICA 1.050,71  
3.4 SANITARIS 1.050,71  
  
  
GRUP C. PERSONAL TÈCNIC NO SANITARI   
  
TITULATS SUPERIORS   
1.1 LLETRAT ASSESSOR JURÍDIC 1.771,66  
1.2 FÍSIC 1.771,66  
1.3 QUÍMIC 1.771,66  
  
TITULAT GRAU MITJÀ   
2.1 ENGINYER TÈCNIC 1.494,46  
2.2 GRADUAT SOCIAL 1.494,46  
2.3 ASSISTENT SOCIAL 1.494,46  
  
  
GRUP D. PERSONAL ADMINISTRATIU  
   
1.1 ADMINISTRADOR 1.938,09  
1.2 CAP DE SECCIÓ 1.605,36  
1.3 CAP DE NEGOCIAT 1.605,36  
1.4 COMPTABLE 1.605,36  
1.5 OFICIAL DE 1a ADMINISTRATIU 1.494,46  
1.6 OFICIAL DE 2a ADMINISTRATIU 1.355,75  
1.7 OFICIAL DE 3a ADMINISTRATIU 1.217,11  
1.8 AUXILIAR ADMINISTRATIU 1.078,88  
1.9 ASPIRANT ADMIN. MENOR DE 18 ANYS 674,84  
  
  
GRUP E. PERSONAL SUBALTERN  
   
1.1 CONSERGE 1.050,71  
1.2 ORDENANÇA 1.023,01  
1.3 VIGILANT NOCTURN 1.050,71  
1.4 SERVIDORS MENORS DE 18 ANYS 675,57  
  
  
GRUP F. PERSONAL SERVICIS GENERALS   
1.1 GOVERNANTES 1.134,00  
1.2 CAP DE CUINA 1.134,00  
1.3 CUINERS DE 1a 1.050,71  
1.4 CUINERS DE 2a 1.001,29  
1.5 AJUDANTS DE CUINA 965,14  
1.6 AUXILIAR DE CUINA MENOR 18 ANYS 674,84  
1.7 ENCARREGATS DE CAFETERIA 1.134,00  
1.8 CAMBRERS/ES 1.001,29  
1.9 AJUDANTS DE CAFETERIA 965,14  
1.10 FREGADORES 965,14  
1.11 NETEJADORES 965,14  
1.12 COSTURERES 967,67  
1.13 PLANXADORES 967,67  
1.14 RENTADORES 967,67  
1.15 TELEFONISTES 1.050,71  
  
  
GRUP G. OFICIS DIVERSOS  
   
1.1 CAP DE MANTENIMENT 1.134,00  
1.2 CAP DE TALLER 1.134,00  
1.3 CAP D'OFICI 1.134,00  
1.4 OFICIAL DE MANTENIMENT 1.078,88  
1.5 AUXILIAR DE MANTENIMENT 965,14  
1.6 CONDUCTOR 1.078,88  
1.7 PEONS 965,14  
   
PLUS LOCOMOCIÓ 88,52  
  
  
  
TAULES SALARIALS 2015. PROVÍNCIA D'ALACANT  
  
 Salari conveni euros  
  
GRUP A. PERSONAL DIRECTIU   
1.1 DIRECTOR MÈDIC 2.214,10  
1.2 DIRECTOR ADMINISTRATIU 2.098,88  
  
GRUP B. PERSONAL SANITARI   
  
TITULATS SUPERIORS   
1.1 METGE CAP DE SERVICI 1.949,72  
1.2 METGE DE GUÀRDIA 1.782,29  
1.3 RADIÒLEG 1.782,29  
1.4 ANALISTA 1.782,29  
1.5 FARMACÈUTIC 1.782,29  
  
TITULATS GRAU MITJÀ   
2.1 SUPERVISOR/A INFERMERIA 1.618,02  
2.2 ATS DUE INFERMERES 1.503,43  
2.3 ATS - COMARES 1.503,43  
2.4 FISIOTERAPÈUTES 1.503,43  
  
NO TITULATS   
3.1 CAP SANITARIS 1.140,80  
3.2 AUXILIAR SANITARI ESPECIALITZAT 1.085,35  
3.3 AUXILIAR DE CLÍNICA 1.057,01  
3.4 SANITARIS 1.057,01  
  
  
GRUP C. PERSONAL TÈCNIC NO SANITARI   
  
TITULATS SUPERIORS   
1.1 LLETRAT ASSESSOR JURÍDIC 1.782,29  
1.2 FÍSIC 1.782,29  
1.3 QUÍMIC 1.782,29  
  
TITULAT GRAU MITJÀ   
2.1 ENGINYER TÈCNIC 1.503,43  
2.2 GRADUAT SOCIAL 1.503,43  
2.3 ASSISTENT SOCIAL 1.503,43  
  
GRUP D. PERSONAL ADMINISTRATIU  
   
1.1 ADMINISTRADOR 1.949,72  
1.2 CAP DE SECCIÓ 1.614,99  
1.3 CAP DE NEGOCIAT 1.614,99  
1.4 COMPTABLE 1.614,99  
1.5 OFICIAL DE 1a ADMINISTRATIU 1.503,43  
1.6 OFICIAL DE 2a ADMINISTRATIU 1.363,88  
1.7 OFICIAL DE 3a ADMINISTRATIU 1.224,41  
1.8 AUXILIAR ADMINISTRATIU 1.085,35  
1.9 ASPIRANT ADMIN. MENOR 18 ANYS 678,89  
  
  
GRUP E. PERSONAL SUBALTERN  
   
1.1 CONSERGE 1.057,01  
1.2 ORDENANÇA 1.029,15  
1.3 VIGILANT NOCTURN 1.057,01  
1.4 AUXILIAR MENORS DE 18 ANYS 679,62  
  
  
GRUP F. PERSONAL SERVICIS GENERALS  
   
1.1 GOVERNANTES 1.140,80  
1.2 CAP CUINA 1.140,80  
1.3 CUINERS 1a 1.057,01  
1.4 CUINERS 2a 1.007,30  
1.5 AJUDANTS DE CUINA 970,93  
1.6 AUXILIAR DE CUINA MENOR 18 ANYS 678,89  
1.7 ENCARREGATS CAFETERIA 1.140,80  
1.8 CAMBRERS/ES 1.007,30  
1.9 AJUDANTS CAFETERIA 970,93  
1.10 FREGADORES 970,93  
1.11 NETEJADORES 970,93  
1.12 COSTURERES 973,48  
1.13 PLANXADORES 973,48  
1.14 BUGADERES 973,48  
1.15 TELEFONISTES 1.057,01  
  
  
GRUP G. OFICIS DIVERSOS  
   
1.1 CAP DE MANTENIMENT 1.140,80  
1.2 CAP DE TALLER 1.140,80  
1.3 CAP D'OFICI 1.140,80  
1.4 OFICIAL DE MANTENIMENT 1.085,35  
1.5 AUXILIAR DE MANTENIMENT 970,93  
1.6 CONDUCTOR 1.085,35  
1.7 PEONS 970,93  
   
PLUS LOCOMOCIÓ 89,05